cyanic-selkie/wikianc huggingface dataset:
ഗ്രാൻഡ് സെന്ട്രൽ ടെർമിനൽ
ഗ്രാൻഡ് സെന്ട്രൽ ടെർമിനൽ യു. എസിലെ ന്യൂയോർക്ക് സിറ്റിയിലാണ് സ്ഥിതിചെയ്യുന്നത്. 1903-ൽ നിർമ്മിച്ച ഈ റെയിൽവേസ്റ്റേഷന് 44 പ്ലാറ്റുഫോമുകളാണുള്ളത്. പ്ലാറ്റുഫോമുകളുടെ എണ്ണത്തിന്റെ കാര്യത്തിൽ ലോകത്തെ ഏറ്റവും വലിയ റെയിൽവേസ്റ്റേഷൻ എന്ന ബഹുമതി ഇതിനുണ്ട്. മെട്രോ-നോർത്ത് റെയിൽവേയിൽ ന്യൂയോർക്കിലെ വെസ്റ്റ്ചെസ്റ്റർ, പുട്ട്നം , ഡച്ചെസ് കൗണ്ടികൾ എന്നിവിടങ്ങളിലേക്ക് യാത്ര ചെയ്യുന്നവർക്ക് ടെർമിനൽ സേവനമനുഷ്ഠിക്കുന്നു. ആംട്രാക്ക് കണക്ഷനുകൾ വഴി ഗ്രാൻഡ് സെന്ട്രൽ അഡിരോൺഡാക്ക്, എമ്പയർ സർവീസ് , എത്താൻ അല്ലെൻ എക്സ്പ്രസ് , മാപ്പിൾ ലീഫ് സേവനങ്ങൾ ലഭ്യമാണ്. ഗ്രാൻഡ് സെൻട്രൽ-42nd സ്ട്രീറ്റിലെ ന്യൂയോർക്ക് സിറ്റി സബ്വേയിലെ ടെർമിനലിൽ ഒരു കണക്ഷനും ഉൾപ്പെടുന്നു.
ഗ്രാൻഡ് സെൻട്രൽ ടെർമിനലിന്റെ വിദഗ്ദ്ധ വാസ്തുവിദ്യയും ഇന്റീരിയർ ഡിസൈനും അതിനെ പല ദേശീയ പുരസ്കാരങ്ങളും നേടിയിട്ടുണ്ട്. 2013 ൽ 21.9 മില്യൺ സന്ദർശകരാണ് റെയിൽവേ, മെട്രോ യാത്രക്കാർ ഒഴികെയുള്ളത്.
അമേരിക്കൻ ദീർഘദൂര യാത്രക്കാർക്ക് വേണ്ടി ന്യൂയോർക്ക് സെൻട്രൽ റെയിൽറോഡ് ഗ്രാൻഡ് സെൻട്രൽ ടെർമിനൽ നിർമ്മിക്കപ്പെട്ടു. 1991 വരെ ടെർമിനൽ അംട്രാക്കും സേവനം അനുഷ്ടിച്ചിരുന്നു. എംപയർ സംവിധാനത്തിന്റെ കണക്ഷൻ പൂർത്തിയായതിനുശേഷം അടുത്തുള്ള പെൻസിൽവാനിയ സ്റ്റേഷനിൽ സേവനം ഏറ്റെടുത്തു. 2017 വേനൽക്കാലത്ത്, ലിമിറ്റഡ് അംട്രാക്കും സേവനം നടത്തിയിരുന്നു. 2018, പെൻ സ്റ്റേഷൻ നിർമ്മാണം നടന്നുകൊണ്ടിരിക്കുന്നതിനാൽ ന്യൂ യോർക്ക് അംട്രാക്ക് സർവീസ് നടത്തിയിരുന്നു. ലോംഗ് ഐലൻഡിൽ റെയിൽറോഡ് ടെർമിനലിലേക്ക് കൊണ്ടുവരാൻ ഈസ്റ്റ് സൈഡ് ആക്സസ് പദ്ധതി ആരംഭിച്ചു.
ഗ്രാന്റ് സെൻട്രൽ 48 ഏക്കർ (19 ഹെക്ടർ) സ്ഥലത്തിൽ ഉൾക്കൊള്ളുന്നു. ലോകത്തിലെ മറ്റേതൊരു റെയിൽറോഡ് സ്റ്റേഷനെക്കാളും ഇതിന് 44 പ്ലാറ്റ്ഫോമുകളുണ്ട്. പ്ലാറ്റ്ഫോമുകൾ ഭൂമിയ്ക്ക് താഴെയായി 30 ട്രാക്കുകളും ഉപരിതലത്തിൽ 26 എണ്ണം ഉള്ളതിൽ, പാസഞ്ചർ സർവ്വീസിനായി 43 ട്രാക്കുകൾ മാത്രമാണ് ഉപയോഗിക്കുന്നത്. പ്ലാറ്റ്ഫോമുകളിലൂടെയും ട്രെയിൻ യാർഡുകളിലൂടെയും ട്രാക്കുകളുടെ എണ്ണം 100 കവിയുന്നു. ഇവയെല്ലാം പൊതുവായി ഉപയോഗിക്കാത്തതും എന്നാൽ റെയിൽ യാർഡിനായി ഉപയോഗിക്കുന്നു. ഗ്രാന്റ് സെൻട്രൽ ടെർമിനൽ മെട്രോപോളിറ്റൻ ട്രാൻസ്പോർട്ട് അതോറിറ്റിയുടെ ഉടമസ്ഥതയിലുള്ളതല്ല. എന്നാൽ മിഡ്ടൗൺ ടി.ഡി.ആർ വെഞ്ചറസ് എന്നറിയപ്പെടുന്ന ഒരു സ്വകാര്യ കമ്പനിയുടേതാണ്.
രാമചന്ദ്ര കാർണവർ
വേലകളി കലാകാരനും ഫോക് ലോർ അക്കാദമിയുടെ ഗുരുപൂജ പുരസ്‌കാര ജേതാവുമാണ് രാമചന്ദ്ര കാർണവർ.
ജീവിതരേഖ
ചെങ്ങന്നൂർ പുലിയൂർ സ്വദേശിയാണ്. തൃപ്പുലിയൂർ പാഞ്ചജന്യം വേലകളി സംഘത്തിലൂടെ നിരവധി കുട്ടികൾക്ക് പരിശീലനം നൽകുന്നു.
അവലംബം
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:വേലകളി കലാകാരന്മാർ വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ വർഗ്ഗം:നാടൻ കലകളുടെ അവതാരകർ
ഉദു
ആഫ്രിക്കയിലെ ഒരു താളവാദ്യമാണ് ഉദു (Udu). നൈജീരിയയിലെ ഇഗ്ബോ വിഭാഗക്കാരാണിത് ഉപയോഗിച്ചു വരുന്നത്. ഉദു എന്നതിന് ഇഗ്ബോ ഭാഷയിൽ പാത്രം എന്നാണർത്ഥം. ഒരുവശത്ത് ദ്വാരമുള്ള കൂജയാണിത്. ഇഗ്ബോ സ്ത്രീകൾ പാരമ്പര്യമായി അവരുടെ ആഘോഷങ്ങൾക്ക് ഇത് ഉപയോഗിച്ചുവരുന്നു. കളിമണ്ണിൽ നിർമ്മിക്കുന്ന ഉദുവിന്റെ ഒരു വശത്തുള്ള ദ്വാരത്തിൽ തട്ടിയാണ് ശബ്ദം പുറപ്പെടുവിക്കുക. ഘടത്തോട് സാമ്യമുള്ള ഈ സംഗീതോപകരണം പല രാജ്യങ്ങളിലും വ്യത്യസ്തശൈലികളിൽ ഉപയോഗിച്ചുവരുന്നു.
അവലംബം
വർഗ്ഗം:താളവാദ്യങ്ങൾ വർഗ്ഗം:ആഫ്രിക്കൻ സംഗീതോപകരണങ്ങൾ വർഗ്ഗം:സംഗീതോപകരണങ്ങൾ
ഷിർദി വിമാനത്താവളം
ഷിർദി വിമാനത്താവളം ഇന്ത്യയിലെ മഹാരാഷ്ട്രയിൽ ഷിർദി നഗരത്തിൽനിന്ന് തെക്കു-പടിഞ്ഞാറ്14 കിലോമീറ്റർ അകലത്തിൽ കകടി ഗ്രാമത്തിൽ സ്ഥിതിചെയ്യുന്നു. മഹാരാഷ്ട്ര വിമാനത്താവള വികസന കമ്പനിയുടെ (MADC) ഉടമസ്ഥതയിലുള്ള 400 ഹെക്ടർ വിസ്തീർണ്ണത്തിൽ വ്യാപിച്ചുകിടക്കുന്ന ഈ വിമാനത്താവളം 2017 ഒക്ടോംബർ 1 ന് രാഷ്ട്രപതി രാംനാഥ് കോവിന്ദ് ആണ് ഉദ്ഘാടനം നിർവ്വഹിച്ചത്. കമ്മ്യൂണിക്കേഷൻ നാവിഗേഷൻ സർവ്വെയിലെൻസ് (CNS), എയർ ട്രാഫിക് കൻട്രോൾ (ATC) എന്നിവയെ നയിക്കുന്നത് എയർപോർട്ട്സ് അതോറിറ്റി ഓഫ് ഇന്ത്യയാണ്.
ഇന്ത്യയിലെ ആത്മീയ ഗുരുവായി അറിയപ്പെടുന്ന സായി ബാബ ക്ഷേത്രത്തിലേയ്ക്കുള്ള തീർത്ഥാടകരുടെ യാത്രാസൗകര്യം വിപുലീകരിക്കുന്നതിലേയ്ക്കായി മഹാരാഷ്ട്ര ഗവൺമെന്റ് 340 കോടി രുപയുടെ പദ്ധതികൾ നടപ്പിലാക്കി. 80,000 ഭക്തർ ഇവിടേയ്ക്ക് സന്ദർശിക്കുന്നുണ്ടെന്നാണ് കണക്കാക്കിയിരിക്കുന്നത്. 5 ലക്ഷം പേർ ആഴ്ചയവസാനവും, അവധിക്കാലത്തും, ഉത്സവസമയങ്ങളിലും ആയി സന്ദർശിക്കുന്നതായി കണ്ടെത്തിയിട്ടുണ്ട്. ഷിർദിയിൽ നിന്ന് 125 കിലോമീറ്റർ അകലത്തിൽ സ്ഥിതിചെയ്യുന്ന ഔറംഗാബാദ് വിമാനത്താവളം വഴിയും സായിനഗർ ഷിർദി റെയിൽവേസ്റ്റേഷൻ വഴിയും ആണ് ഭൂരിപക്ഷം തീർത്ഥാടകരും ഇവിടെയെത്തുന്നത്.
ചരിത്രം
2009 ഡിസംബർ 22-ന് അഹ്മദ്നഗർ ജില്ലാ ഭരണകൂടം വിമാനത്താവള പദ്ധതിക്ക് സ്ഥലം ഏറ്റെടുത്തു. തുടക്കത്തിൽ 60 മീറ്റർ വീതിയും 2,000 മീറ്റർ ദൈർഘ്യവുമുള്ള സിംഗിൾ റൺവേ നിർമിച്ചു. 2011 ഡിസംബറിൽ എയർപോർട്ട് പ്രവർത്തനം തുടങ്ങിയിരുന്നു. എന്നിരുന്നാലും, റൺവേയുടെ നീളം 3,200 മീറ്ററായി വ്യാപിപ്പിക്കാൻ MADC തീരുമാനിച്ചു, തുടർന്ന് വലിയ വിമാനങ്ങൾ പറത്താനുള്ള പ്രവർത്തനം ആരംഭിച്ചു.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെ വിമാനത്താവളങ്ങൾ
പഴപ്രഥമൻ
പഴം ചേർത്തുണ്ടാക്കുന്ന പ്രഥമൻ അഥവാ പായസമാണ് പഴ പ്രഥമൻ. നല്ലവണ്ണം പഴുത്ത് കറുത്ത കുത്തുകൾ വന്ന നെന്ത്രപ്പഴമാണ് ഇതുണ്ടാക്കാൻ ഉപയോഗിക്കുക. പ്രഥമൻ പാകം ചെയ്യുന്നത് രണ്ടു ഭാഗങ്ങളായാണ്. ആദ്യപടിയായി പഴം വരട്ടിയെറ്റുക്കണം പിന്നീട് പായസം ഉണ്ടാക്കണം.
പാകംചെയ്യുന്ന വിധം
പാചകരീതികളോരോ നാട്ടിലുമോരോ വിധത്തിലായിരിക്കും. അതിൽ തന്നെ വിവിധ ജനവിഭാഗത്തിനു തങ്ങളുടേതായ രീതികളുണ്ട്. പഴപ്രഥമൻ തയ്യാറാക്കുന്നതിലുമീ വൈവിദ്ധ്യമുണ്ട്.
ആവശ്യമുള്ള സാധനങ്ങൾ
പഴം നന്നായി വേവിച്ചു കുരുവും നാരുകളും കളഞ്ഞ് ഉടച്ചെടുക്കുക. ശർക്കരപ്പാവിലേക്ക് (ശർക്കര തിളച്ച വെള്ളത്തിൽ ലയിപ്പിച്ചത്) വേവിച്ച പഴം ഇട്ട് നന്നായി വരട്ടുക. ആവശ്യത്തിനു നെയ്യും ഉപയോഗിക്കാം.
പാത്രത്തിൽ വെള്ളവും പകുതി രണ്ടാം പാലും അരിപ്പൊടിയും പഴം വരട്ടിയതും എടുത്ത് വേവിക്കുക. വെന്തു കുറുകിയാൽ ആവശ്യത്തിനു ശർക്കരയിട്ട് വീണ്ടും തിളപ്പിക്കുക. ശർക്കര അലിഞ്ഞു വെന്തുകഴിഞ്ഞാൽ ബാക്കിയുള്ള രണ്ടാം പാലും ഏലക്കാ പൊടിച്ചതും ചേർത്ത് വീണ്ടും വേവിക്കുക. എല്ലാം കൂടെ വെന്തുകഴിഞ്ഞാൽ ഒന്നാം പാലൊഴിച്ചു ചൂടാക്കി വാങ്ങിവെയ്ക്കുക.
ഒരു പാത്രത്തിൽ നെയ്യൊഴിച്ച് അണ്ടിപ്പരിപ്പും ഉണക്ക മുന്തിരിയും വറുത്തെടുക്കുക. കൊപ്ര ചെറിയ കഷണങ്ങളാക്കി നുറുക്കിയതും ചേർക്കാം. ചുക്കുപൊടിയും വറവും പായസത്തിൽ ചേർത്തിളക്കുക.
പഴം വരട്ടിയത് പാലിൽ ലയിച്ച് കഴിഞ്ഞാലും നല്ലതു പോലെ ലായനീരൂപത്തിലിരിക്കവണ്ണം മൂന്നാം പാൽ വേണം. അത്രയും നേർപ്പിക്കാത്ത രണ്ടാം പാലും വേണം.
പഴം നന്നായി വേവിച്ചു ഉടച്ചെടുക്കുക. ആവശ്യത്തിനു ശർക്കരയിട്ട് തയ്യാറാക്കിയ ശർക്കരപ്പാവിലേക്ക് (ശർക്കര തിളച്ച വെള്ളത്തിൽ ലയിപ്പിച്ചത്) വേവിച്ച പഴം ഇട്ട് നന്നായി വരട്ടുക. പാത്രത്തിൽ മൂന്നാം പാലും പഴം വരട്ടിയതും എടുത്ത് അടുപ്പത്ത് കയറ്റുക.. ഇളക്കി കൊടുത്ത് ഈ പാൽ വറ്റി ഏകദേശം കുടിക്കാവുന്ന പരുവമാകുന്നതിനു മുന്നേ, രണ്ടാം പാലൊഴിക്കുക. ഇളക്കി കൊടുത്ത് ഈ പാൽ വറ്റി കുടിക്കാവുന്ന പരുവമാകുംബം അടുപ്പിൽ നിന്നും വാങ്ങി തലപ്പാൽ ഉരുളിയിൽ വീശി/പരത്തി ഒഴിക്കുക. തേങ്ങാപ്പൂൾ അരിഞ്ഞത് നെയ്യിൽ വറുത്തത് വാങ്ങി വച്ച പായസത്തിലിട്ട് പാത്രപാകത്തിനായി അരമണിക്കൂർ അടച്ച് വയ്ക്കുക.
റേഡിയോ താരാപഥം
റേഡിയോ തരംഗ രൂപത്തിൽ   അത്യധികം ഊർജ്ജം പുറത്തുവിടുന്ന  താരാപഥങ്ങളാണ്, റേഡിയോ താരാപഥങ്ങൾ.
ഇവ സജീവ താരാപഥങ്ങളുടെ ഒരു വിഭാഗം ആയിട്ടാണ് കരുതുന്നത്. വളരെ ശക്തിയേറിയ ഊർജ്ജസ്രോതസ്സുകളാണ് ഇത്തരം താരാപഥങ്ങൾ. സാധാരണ താരാപഥങ്ങളെക്കാൾ ആയിരം മുതൽ പത്തുകോടി വരെ മടങ്ങ് ഊർജ്ജമാണ്  ഒരു ചതുരശ്ര സെന്റിമീറ്ററിലൂടെ ഇവ പുറപ്പെടുവിക്കുന്നത്. ഏറ്റവും ശക്തമായ റേഡിയോ താരാപഥങ്ങൾ, ദീർഘവൃത്താകാര താരാപഥങ്ങളാണ്.
വർഗ്ഗം:താരാപഥങ്ങൾ
മോട്ടോർ ഹെഡ്
1975 ജൂണിൽ-ൽ ബാസ്സിസ്സ്റ്റും, ഗായകനും, ഗാനരചയിതാവുമായ ഇയാൻ "ലെമ്മി" കിൽമിസ്റ്റെറും, ഗിറ്റാറിസ്റ്റായ ലാറി വാള്ളിസ്സും, ഡ്രമ്മർ ആയ ലൂക്കാസ് ഫോക്സും ചേർന്ന് രൂപം കൊടുത്ത ഇംഗ്ലീഷ് റോക്ക് ബാൻഡ് ആണ് മോട്ടോർഹെഡ്. 1970 കളുടെ അവസാനത്തിലും 1980 കളുടെ തുടക്കത്തിലും ഹെവി മെറ്റലിനെ വീണ്ടും ഊർജ്ജസ്വലമാക്കിയ ബ്രിട്ടീഷ് ഹെവി മെറ്റലിന്റെ പുതിയ തരംഗത്തിന്റെ മുന്നോടിയായി ഈ ബാൻഡ് കണക്കാക്കപ്പെടുന്നു. നിരവധി ഗിറ്റാറിസ്റ്റുകളും ഡ്രമ്മർമാരും മോട്ടോർഹെഡിൽ കളിച്ചിട്ടുണ്ടെങ്കിലും, അവരുടെ ഏറ്റവും കൂടുതൽ വിറ്റഴിക്കപ്പെട്ട ആൽബങ്ങളിലും സിംഗിൾസുകളിലും ഡ്രമ്മുകളിൽ ഫിൽ "ഫിൽട്ടി അനിമൽ" ടെയ്‌ലറുടെയും ഗിറ്റാറുകളിൽ "ഫാസ്റ്റ്" എഡ്ഡി ക്ലാർക്കിന്റെയും സൃഷ്ടികൾ അവതരിപ്പിക്കുന്നു. വർഗ്ഗം:ലണ്ടനിൽ നിന്നുള്ള സംഗീത സംഘങ്ങൾ വർഗ്ഗം:ഗ്രാമി പുരസ്കാര ജേതാക്കൾ
പനയ്ക്കൽ രാജൻ
ഉടുക്കുപാട്ട്, കോൽക്കളി, വില്ലടിച്ചാൻ പാട്ട്, ഭജനപ്പാട്ട് തുടങ്ങിയ ക്ഷേത്ര കലകളിൽ പ്രാവീണ്യമുള്ള കലാകാരനാണ് പനയ്ക്കൽ രാജൻ. 2014 ലെ കേരള ഫോക്ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചിട്ടുണ്ട്.
അവലംബം
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ വർഗ്ഗം:നാടൻ കലകളുടെ അവതാരകർ
വർണ്ണലോപം
അവലംബം
വർഗ്ഗം:മലയാളവ്യാകരണം
അർപ്പൺ (സോഫ്റ്റ് വെയർ)
നെറ്റ് വർക്ക് സെക്യൂരിറ്റിയ്ക്കുവേണ്ടി വികസിപ്പിച്ചെടുത്ത ഒരുനെറ്റ് വർക്ക് സോഫ്റ്റ് വെയർ ആണ് അർപ്പൺ. (ARP handler inspection). ഈ സോഫ്റ്റ് വെയർ കൈകാര്യം ചെയ്യുന്നവർ വളരെയധികം ഇതിൽ താല്പര്യം പ്രകടിപ്പിക്കുന്നുണ്ട്. സർവ്വകലാശാല ഗവേഷകരും ഈ സോഫ്റ്റ് വെയർ ഉപയോഗിക്കുന്നുണ്ട്. ഡിഫൻസ് സെക്യൂരിറ്റി ഉദ്യോഗസ്ഥർക്കു വേണ്ടി കേന്ദ്രപ്രതിരോധമന്ത്രാലയം ഈ പുതിയ സോഫ്റ്റ് വെയർ ആണ് ഇപ്പോൾ ഉപയോഗിക്കുന്നത്.
പ്രചോദനം
അഡ്രസ്സ് അനിമേഷൻ പ്രോട്ടോക്കോൾ (ARP) ന് സുരക്ഷാ പ്രശ്നങ്ങളുണ്ട്. ഇതിൽ മാൻ ഇൻ ദ മിഡിൽ (MITM) ഉൾപ്പെടുന്നു. എആർപി സ്പൂഫിംഗ്,, എആർപി കാഷെ പോയിസണിങ് അല്ലെങ്കിൽ എആർപി പോയിസൺ റൂട്ടിംഗ് ആക്രമണങ്ങൾ എന്നിവ ഇതിൽ ഉൾപ്പെടുന്നു.
പുറത്തേയ്ക്കുള്ള കണ്ണികൾ
വർഗ്ഗം:കമ്പ്യൂട്ടർ സുരക്ഷ
ഗുണ്ടുമുല്ല
റൈറ്റിയ ജനുസിലെ ഒരു ചെടിയാണ്  ഗുണ്ടുമുല്ല (Wrightia antidysenterica). Coral swirl എന്നും Tellicherry bark എന്നും അറിയപ്പെടുന്നുണ്ട്. തെറ്റായി ഒരു പ്രസിദ്ധീകരണത്തിൽ വന്നതുമൂലം ഇത് പലപ്പോഴും കുടകപ്പാലയുമായി തെറ്റിദ്ധരിച്ചുപോകുന്നുണ്ട്. ആയുർവേദത്തിൽ പണ്ടുമുതലേ പലവിധ ഔഷധങ്ങളിൽ ഉപയോഗിക്കുന്നുണ്ട്. ഇന്ത്യൻ ആയുർവേദ പാരമ്പര്യത്തിൽ ഇത് വളരെക്കാലമായി അറിയപ്പെടുന്നു. ഇത് സംസ്കൃതത്തിൽ കുതജ അല്ലെങ്കിൽ അംബിക എന്നാണ് അറിയപ്പെടുന്നത്.
മൈത്രേയി
പ്രാചീന ഭാരതത്തിലെ ഒരു വൈദിക തത്ത്വചിന്തകയാണ് മൈത്രേയി. യാജ്ഞവൽക്യൻ എന്ന പ്രശസ്ത മുനിയുടെ രണ്ടാമത്തെ ഭാര്യയായിരുന്നു മൈത്രേയി.
പാരമ്പര്യ വിശ്വാസമനുസരിച്ച് മൈത്രേയിക്ക് യാജ്ഞവൽക്യനെ വിവാഹം കഴിക്കണം എന്ന് താല്പര്യമുണ്ടായിരുന്നില്ല. മൈത്രേയിയുടെ ആഗ്രഹം അദ്ദേഹത്തോടൊപ്പം ശിഷ്യയും ആത്മീയ സുഹൃത്തുമായി കഴിയാനായിരുന്നു. യാജ്ഞവൽക്യന്റെ ആദ്യ ഭാര്യയെ സമീപിച്ച് മൈത്രേയി ഇതിനുള്ള അനുവാദം വാങ്ങുകയും ഒരുമിച്ച് താമസമാരംഭിക്കുകയുമായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:പ്രാചീന ഭാരതീയ തത്ത്വചിന്തകർ വർഗ്ഗം:പ്രാചീന ഭാരതത്തിലെ എഴുത്തുകാർ വർഗ്ഗം:ഹിന്ദുമത പണ്ഡിതർ വർഗ്ഗം:ഋഗ്വേദം വർഗ്ഗം:തത്വചിന്തകകൾ വർഗ്ഗം:ഭാരതീയ തത്ത്വചിന്തകകൾ
ഡാഡി യാങ്കി
ഒരു പോർട്ടോ റിക്കൻ ഗായകനും ഗാനരചയിതാവുമാണ് ഡാഡി യാങ്കി (ജനനം ഫെബ്രുവരി 3, 1976),
ഒരിക്കൽ എ.കെ-47 നിന്നും വെടിയേറ്റിട്ടുള്ള ഡാഡി യാങ്കി ഏകദേശം ഒന്നര വർഷത്തിലേറെയെടുത്തു സാധാരണ ജീവിതത്തിലേക്കു തിരിച്ചു വരാൻ .യാങ്കിയുടെ അരയിൽ നിന്നും ആ ബുളളറ്റ് ഒരിക്കലും പുറത്തെടുത്തിരുന്നില്ല. ഈ വെടി വെപ്പുമാണ് താൻ സംഗീതത്തിൽ കൂടുതൽ ശ്രദ്ധ കേന്ദ്രീകരിക്കാൻ കാരണമെന്ന് യാങ്കി സാക്ഷ്യപ്പെടുത്തിയിട്ടുണ്ട്. ഏകദേശം 1.8 കോടി ആൽബങ്ങൾ യാങ്കിയുടേതായി ലോകമെമ്പാടുമായി വിറ്റഴിക്കപെട്ടിട്ടുണ്ട്. ഡെസ്പാസിറ്റോ എന്ന ഗാനം ഡാഡി യാങ്കിയെ സ്ട്രീമിങ് സേവനമായ സ്പോട്ടിഫൈയിൽ ലോകമെമ്പാടുമായി ഏറ്റവുമധികം ശ്രവിച്ച കലാകാരനാക്കി മാറ്റി.
പുറത്തേക്കുള്ള കണ്ണികൾ
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ബൊറോബുധുർ ക്ഷേത്രസമുച്ചയം
വളരെ ഫലപുഷ്ടമായ പ്രദേശമാണിത്. ഇവ കണ്ടെത്തിയശേഷം നടന്ന പുനർനിർമ്മാണഘട്ടത്തിൽ ആണ് ഈ മൂന്നു ക്ഷേത്രങ്ങളും ഒരേ നിരയിൽ ആയാണു കിടക്കുന്നത് എന്നു കണ്ടെത്തിയത്. പ്രാദേശിക ഐതിഹ്യം പ്രകാരം ഈ ക്ഷേത്രങ്ങൾക്ക് പരസ്പ്രം ബന്ധിച്ച ഇരട്ട മതിലോടുകൂടിയ കല്ലുപാകിയ പാതയുണ്ടായിരുന്നത്രെ. മൂന്ന് ക്ഷേത്രങ്ങൽക്കും ഒരേ രിതിയിലുള്ള നിർമ്മാണരിതികാണുന്നതിനാൽ ഇവ ഒരേ കാലഘട്ടത്തിലാണ് നിർമ്മിച്ചതെന്നു കാണിക്കുന്നു. ഇവയുടെ ആചാരങ്ങളും ഏതാണ്ട് ഒരുപോലെയാണെന്നു കരുതപ്പെടുന്നു.
മ്യൂസിയങ്ങൾ
രണ്ട് മ്യൂസിയങ്ങൾ ബൊറോബുധുർ ക്ഷേത്രസമുച്ചയത്തിലുണ്ട്. കർമവിഭങ്ങ മ്യൂസിയവും സമുദ്ര രക്ഷാ മ്യൂസിയവും.
മറ്റ് പുരാവസ്തുപ്രദേശങ്ങൾ
ഇവയ്ക്കു പുറമെ മറ്റ് ഹിന്ദു, ബുദ്ധ ക്ഷേത്രങ്ങളും ഈ പ്രദേശത്ത് ചിതറിക്കിടക്കുന്നുണ്ട്. ഇതിൽ ഏറ്റവും പഴക്കമുള്ളത് സി. ഇ. 732ലെ ഗുനുങ് വുകിർ അല്ലെങ്കിൽ കാങ്ഗാൽ ഹിന്ദുക്ഷേത്രം ആണ്. ഈ ക്ഷേത്രസമുച്ചയത്തിൽനിന്നും കണ്ടെത്തിയ കാങ്ഗാൽ ലിഖിതം പ്രകാരം, ശൈവമതക്കാരനായ സഞ്ജയ ഈ പ്രദേശത്ത് ഒരു ശിവലിംഗക്ഷേത്രം നിർമ്മിച്ചു. ഈ പ്രദേശം ബൊറോബുധുർ ക്ഷേത്രസമുച്ചയത്തിൽനിന്ന് കിഴക്കായി 10 കിലോമീറ്റർ മാത്രം അകലെയാണ്. മറ്റൊരു ക്ഷേത്രമായ ങാവൻ ക്ഷേത്രം മെന്ദുത്ത് ക്ഷേത്രത്തിന്റെ കിഴക്കുഭാഗത്ത് സ്ഥിതിചെയ്യുന്നു. മറ്റൊരു ഹിന്ദു ക്ഷേത്രമായ ബാണൻ ക്ഷേത്രം പാവോൺ ക്ഷേത്രത്തിൽനിന്നും വടക്ക് നൂറുകണക്കിനു മീറ്റർ മാത്രം അകലെയാണ്. ഈ ക്ഷേത്രത്തിന്റെ ശേഷിപ്പുകൾ തിരികെ പഴയ രൂപത്തിലേയ്ക്കു പണിതെടുക്കാൻ പ്രയാസമാണ്. കാരണം പല കല്ലുകളും നഷ്ടപ്പെട്ടുപോയി. എന്നാൽ ഈ പ്രദേശത്ത് ക്ഷേത്രപരിസരത്തുനിന്നും ഹിന്ദു ദൈവങ്ങളുടെ വിഗ്രഹങ്ങൾ അധികം കേടുപാടുകൾ കൂടാതെ ലഭിച്ചു. ഇവിടെനിന്നും ലഭിച്ച ഹിന്ദു ദൈവങ്ങളായ വിഷ്ണു, ബ്രഹ്മാവ്, ശിവൻ, ഗണപതി എന്നിവരുടെ വിഗ്രഹങ്ങൾ ഇന്തോനേഷ്യയുടെ തലസ്ഥാനമായ ജക്കാർത്തയിലുള്ള ദേശീയ മ്യൂസിയത്തിൽ സൂക്ഷിച്ചിരിക്കുന്നു.
ഇന്റർനാഷണൽ റൈസ് റിസർച്ച് ഇൻസ്റ്റിറ്റ്യൂട്ട്
1960 ൽ സ്ഥാപിതമായ ഈ ഇൻസ്റ്റിറ്റ്യൂട്ട്, ദാരിദ്ര്യം, പട്ടിണി എന്നിവ കുറയ്ക്കുന്നതിനും നെൽകൃഷിക്കാരുടേയും ഉപഭോക്താക്കളുടേയും ആരോഗ്യത്തെ മെച്ചപ്പെടുത്തുക, നെൽകൃഷിയുടെ പാരിസ്ഥിതിക സുസ്ഥിരത ഉറപ്പുവരുത്തുക എന്നിവയ്ക്ക് ഊന്നൽ നൽകുന്നു. സഹകരണ ഗവേഷണത്തിലൂടെയും പങ്കാളിത്തത്തിലൂടെയും IRRI പ്രവർത്തിക്കുന്ന മറ്റു രാജ്യങ്ങളിലെ ദേശീയ കാർഷിക ഗവേഷണവും വിപുലീകരണ സംവിധാനങ്ങളും ശക്തിപ്പെടുത്തുക എന്നിവയിലൂടെയും ഈ സംഘടന അതിന്റെ ദൗത്യത്തെ വികസിപ്പിക്കുന്നു.
അവലംബം
വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:ഗവേഷണസ്ഥാപനങ്ങൾ
സൈമൺ ഓമനപ്പുഴ
ഫോക് ലോർ അക്കാദമിയുടെ ഗുരുപൂജ പുരസ്‌കാരം നേടിയ ചവിട്ടു നാടക കലാകാരനാണ് കുട്ടപ്പനാശാൻ എന്നറിയപ്പെടുന്ന സൈമൺ ഓമനപ്പുഴ. ദേവാസ്തവിളി, മാതാ വണക്കപ്പാട്ട്, പെസഹാപ്പാട്ട് എന്നീ കലാരൂപങ്ങളിലും പ്രാവീണ്യമുണ്ട്.
ജീവിതരേഖ
പ്രാചീനകലകളുടെ തറവാടായ ഒാമനപ്പുഴ ചാരങ്കാട്ട് വീട്ടിൽ ബ്രിജീനാ റാഫേലിന്റെ മകനാണ്. ചവിട്ടുനാടകത്തിലെ ബ്രിജീന രാജ്ഞിയുടെ വേഷം പ്രശസ്തമാംവിധം അവതരിപ്പിച്ചതിനാലായിരുന്നു ഈ പേര്. ചെറുപ്പത്തിലേ ചവിട്ടുനാടക രംഗത്തു സജീവമായി. കൃപാസനത്തിൽ 27 വർഷമായി ചവിട്ടുനാടകം പഠിപ്പിക്കുന്നു.
അവലംബം
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:നാടൻ കലകളുടെ അവതാരകർ വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ വർഗ്ഗം:ചവിട്ടുനാടക അഭിനേതാക്കൾ
ബിബി ആൻഡേർസൺ
ബെറിറ്റ് എലിസബത് ആൻഡേഴ്സൺ (ജീവിതകാലം: 11 നവംബർ 1935 - 2019 ഏപ്രിൽ 14), പ്രൊഫഷണലായി ബിബി ആൻഡേഴ്സൺ, എന്നറിയപ്പെട്ടിരുന്ന ഒരു സ്വീഡിഷ് നടിയാണ്. ചലച്ചിത്ര നിർമ്മാതാവ് ഇംഗ്മാർ ബെർഗ്മാനുമായുള്ള നിരന്തരമായ സഹകരണത്തിലൂടെ അവർ കൂടുതൽ പ്രശസ്തയായിരുന്നു.
ആദ്യകാലവും ഔദ്യോഗിക ജീവിതവും
സാമൂഹ്യ പ്രവർത്തകയായ കരിൻ (മുമ്പ്, മാൻഷൻ), ബിസിനസുകാരനായ ജോസെഫ് ആൻഡേഴ്സൻ എന്നിവരുടെ മകളായി സ്റ്റോക്ക്ഹോമിലെ കുങ്‌ഷോൾമെനിലാണ് ബെറിറ്റ് എലിസബത്ത് ആൻഡേഴ്‌സൺ ജനിച്ചത്.
ഇംഗ്ലർ ബെർഗ്മാനുമായുള്ള അവരുടെ ആദ്യ സഹകരണ ആരംഭിക്കുന്നത് 1951 ൽ ബ്രിസ് എന്ന ഡിറ്റർജന്റിന്റെ ഒരു പരസ്യം നിർമ്മിക്കുന്നതുമായി പങ്കാളിയായതോടെയാണ്. കൌമാരപ്രായത്തിൽ ഫിലിം സെറ്റുകളിൽ ഒരു എക്ട്രാ നടിയായി പ്രവർത്തിച്ചിരുന്ന ആൻഡേർസൺ ഇതോടൊപ്പം ടെർസറസ് നാടക സ്കൂളിലും റോയൽ ഡ്രമാറ്റിക് തിയറ്റർ സ്കൂളിലും (1954–1956) അഭിനയം അഭ്യസിക്കുകയും ചെയ്തു. തുടർന്ന് സ്റ്റോക്ക്ഹോമിലെ റോയൽ ഡ്രമാറ്റിക് തിയേറ്ററിൽ ചേർന്നു.
1950കളിലും 1960കളിലും, 1970 കളിലുമായി ബെർഗ്മാൻ സംവിധാനം ചെയ്ത പത്ത് ചലച്ചിത്രങ്ങളിലും മൂന്ന് ടെലിവിഷൻ ചിത്രങ്ങളിലും ആൻഡേർസൺ അഭിനയിച്ചു. 1958 ലെ കാൻസ് ചലച്ചിത്രമേളയിൽ സംവിധായകന്റെ ‘ബ്രിങ്ക് ഓഫ് ലൈഫ്’ എന്ന പ്രസവവാർഡിൽ ചിത്രീകരിച്ച സിനിമയിലെ അഭിനയത്തിന് ഇൻഗ്രിഡ് തുലിൻ, ഇവാ ഡാൽബെക്ക് എന്നിവർക്കൊപ്പം മികച്ച നടിക്കുള്ള സമ്മാനം പങ്കിട്ടിരുന്നു. സെവൻത് സീൽ, വൈൽഡ് സ്ട്രോബെറീസ്, ദി മാജിഷ്യൻ, ദി പാഷൻ ഓഫ് അന്ന, ദി ടച്ച്, പേഴ്സോണ എന്നിവയാണ് മറ്റ് അദ്ദേഹത്തോടൊപ്പം സഹകരിച്ച മറ്റു ചിത്രങ്ങൾ.
1960 കളുടെ മദ്ധ്യം മുതൽ
പേഴ്സോണ (1966) എന്ന സിനിമയിലെ എലിസബത്ത് വോഗ്ലർ (ലിവ് ഉൾമാൻ) എന്ന മൂകയും ചലനശേഷിയുമില്ലാത്ത കഥാപാത്രത്തിന്റെ ചിന്തകൾക്കും വികാരങ്ങൾക്കും ശബ്ദം നൽകുന്ന ഒരു നഴ്സായുള്ള ആൻഡേഴ്സന്റെ തീവ്രമായ അഭിനയത്തിന് ഫോർത്ത് ഗുൽഡ്‌ബാഗ് അവാർഡിലെ മികച്ച നടിക്കുള്ള പുരസ്കാരം നേടി. ആ വർഷം ജെയിംസ് ഗാർനർ, സിഡ്നി പൊയിറ്റിയർ എന്നിവരോടൊപ്പം ഡ്യുവൽ അറ്റ് ഡയാബ്ലോയിൽ അവർ പ്രത്യക്ഷപ്പെട്ടു. കൂടുതൽ ബെർഗ്മാൻ ചിത്രങ്ങൾ അവരെ തേടിയെത്തിയതോടൊപ്പം ജോൺ ഹസ്റ്റൻ (ദി ക്രെംലിൻ ലെറ്റർ, 1970), റോബർട്ട് ആൾട്ട്മാൻ (ക്വിന്ററ്റ്, 1979, പോൾ ന്യൂമാനോടൊപ്പം) എന്നീ സംവിധായകരോടൊപ്പവും പ്രവർത്തിച്ചു. ഹെൻറിക് ഇബ്സന്റെ രചനയിൽ ആർതർ മില്ലർ അവതരിപ്പിച്ച നാടകത്തിന്റെ ചലച്ചിത്രാവിഷ്കാരമായ 'ആൻ എനിമി ഓഫ് ദ പീപ്പിളിൽ' (1977) സ്റ്റീവ് മക്വീനോടൊപ്പം അഭിനയിച്ചിരുന്നു. സ്റ്റീവ് മക്വീൻസ് നിർമ്മാണം നിർവ്വഹിച്ച ഏക സിനിമയായിരുന്നു ഇത്.
1973 ൽ എറിക് മരിയ റെമാർക്കിയുടെ നിർമ്മാണത്തിൽ അവതരിപ്പിക്കപ്പെട്ട 'ഫുൾ സർക്കിൾ' എന്ന നാടകത്തിലൂടെ ആൻഡേഴ്സൺ അമേരിക്കൻ നാടകവേദിയിലും അരങ്ങേറ്റം കുറിച്ചു. അവരുടെ ഏറ്റവും പ്രശസ്തമായ അമേരിക്കൻ ചിത്രം 'ഐ നെവർ പ്രോമിസ്ഡ് യു എ റോസ് ഗാർഡൻ' (1977) ആണ്. ഇതിൽ അവരോടൊപ്പം കാത്‌ലീൻ ക്വിൻലാനും അഭിനയിച്ചിരുന്നു.
1990 ൽ ആൻഡേഴ്സൺ സ്റ്റോക്ക്ഹോമിൽ ഒരു നാടക സംവിധായികയായി ജോലി ചെയ്യുകയും ഡ്രാമറ്റനിൽ നിരവധി നാടകങ്ങളുടെ സംവിധാനം ഏറ്റെടുക്കുകയും ചെയ്തു. 1980 കളുടെ അവസാനത്തിലും 1990 കളുടെ തുടക്കത്തിലും അവർ പ്രധാനമായും ടെലിവിഷനിലും നാടക നടിയായും ബെർഗ്മാനും മറ്റുള്ളവരുമായും പ്രവർത്തിച്ചു. ഒരു മാനുഷിക പദ്ധതിയായ റോഡ് ടു സരാജേവോയുടെ സൂപ്പർവൈസർ കൂടിയായിരുന്നു അവർ.
സ്വകാര്യജീവിതം
1996-ൽ ആൻഡേഴ്സൺ തന്റെ ആത്മകഥയായ ‘എറ്റ് ഒഗോൺബ്ലിക്ക്’ (ഒരു നിമിഷം, അല്ലെങ്കിൽ അക്ഷരാർത്ഥത്തിൽ, ഒരു കണ്ണു ചിമ്മൽ) പ്രസിദ്ധീകരിച്ചു. ആദ്യവിവാഹം സംവിധായകനായ ക്ജെൽ ഗ്രെഡുമായി (1960, വിവാഹമോചനം നേടി) നടന്നതിൽ അവർക്ക് ഒരു മകളുണ്ടായിരുന്നു. രണ്ടാമത്തെ വിവാഹം രാഷ്ട്രീയക്കാരനും എഴുത്തുകാരനുമായ പെർ അഹ്മാർക്കുമായിട്ടായിരുന്നു (1978, വിവാഹമോചനം). പിന്നീട് ആൻഡേഴ്സൺ 2004 മെയ് 29 ന് ഗബ്രിയേൽ മോറ ബൈസയെ വിവാഹം കഴിച്ചു. 2009 ൽ അവർക്ക് ഹൃദയാഘാതം സംഭവിച്ചിരുന്നു. അടുത്ത വർഷം പ്രസിദ്ധീകരിച്ച ഒരു ലേഖനത്തിൽ പറയുന്നതുപ്രകാരം, അന്നുമുതൽ അവർ ആശുപത്രിയിൽ പ്രവേശിപ്പിക്കപ്പെടുകയും സംസാരിശക്തിയില്ലാതാകുകയും ചെയ്തു.
സ്വീഡിഷ് ചലച്ചിത്ര നടി ജെർഡ് ആൻഡേഴ്സന്റെ ഇളയ സഹോദരിയായിരുന്നു അവർ. 2019 ഏപ്രിൽ 14 ന് 83 ആമത്തെ വയസിൽ ബിബി ആൻഡേഴ്സൺ അന്തരിച്ചു.
അവലംബം
വർഗ്ഗം:1935-ൽ ജനിച്ചവർ വർഗ്ഗം:2019-ൽ മരിച്ചവർ
ജയക്‌വാഡി ഡാം
ഇന്ത്യയിലെ മഹാരാഷ്ട്രയിലെ ഔറംഗാബാദ് ജില്ലയിലെ പൈതൻ താലൂക്കിലെ ജയക്‌വാഡി ഗ്രാമത്തിന്റെ സ്ഥാനത്ത് ഗോദാവരി നദി യിൽ സ്ഥിതിചെയ്യുന്ന മണ്ണു കൊണ്ട് നിർമ്മിച്ചിരിക്കുന്ന അണക്കെട്ട് ആണ് ജയക്‌വാഡി അണക്കെട്ട്. ഇംഗ്ലീഷ്:Jayakwadi dam ഇന്ത്യൻ സംസ്ഥാനമായ മഹാരാഷ്ട്രയിലെ ഏറ്റവും വലിയ ജലസേചന പദ്ധതികളിലൊന്നാണ് ഹർഷ് പദ്ധതി. ഇത് ഒരു വിവിധോദ്ദേശ്യ പദ്ധതിയാണ്. വരൾച്ചബാധിതരായ മറാത്ത്വാഡ മേഖലയിലെ കാർഷിക ഭൂമിക്ക് ജലസേചനം നൽകാനാണ് ഈ ജലം പ്രധാനമായും ഉപയോഗിക്കുന്നത്. അടുത്തുള്ള പട്ടണങ്ങളിലേക്കും ഗ്രാമങ്ങളിലേക്കും ഔറംഗബാദ്, ജൽന ജില്ലകളിലെ മുനിസിപ്പാലിറ്റികളിലേക്കും വ്യാവസായിക മേഖലകളിലേക്കും കുടിവെള്ളത്തിനും വ്യാവസായിക ഉപയോഗത്തിനും വെള്ളം നൽകുന്നു. അണക്കെട്ടിന്റെ ചുറ്റുമുള്ള സ്ഥലത്ത് ഒരു പൂന്തോട്ടവും പക്ഷിസങ്കേതവുമുണ്ട്.
സേക്
തവിട് നീക്കം ചെയ്ത അരി പുളിപ്പിച്ച് മിനുക്കിയെടുത്ത ഒരു ലഹരിപാനീയമാണ് സേക് (/ˈsɑːki, ˈsækeɪ/ SAH-kee, SAK-ay, ജാപ്പനീസ് റൈസ് വൈൻ എന്നും അറിയപ്പെടുന്നു). ജാപ്പനീസ് റൈസ് വൈൻ എന്ന പേരുണ്ടെങ്കിലും, കിഴക്കൻ ഏഷ്യൻ റൈസ് വൈൻ (ഹുവാങ്ജിയു, ചിയോങ്ജു പോലുള്ളവ), ബിയറിന് സമാനമായ ഒരു ബ്രൂവിംഗ് പ്രക്രിയയിലൂടെയാണ് ഉത്പാദിപ്പിക്കുന്നത്. അവിടെ അന്നജം പഞ്ചസാരയായി പരിവർത്തനം ചെയ്യപ്പെടുകയും മദ്യമായി പുളിക്കുകയും ചെയ്യുന്നു. പഴങ്ങളിൽ വൈൻ സാധാരണയായി മുന്തിരിയിൽ സ്വാഭാവികമായി അടങ്ങിയിരിക്കുന്ന പഞ്ചസാര പുളിപ്പിച്ചാണ് മദ്യം ഉത്പാദിപ്പിക്കുന്നത്.
മഴത്തുള്ളിക്കിലുക്കം
അൿബർ ജോസിന്റെ സംവിധാനത്തിൽ ദിലീപ്, നവ്യ നായർ, ശാരദ, ഭാരതി എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് മഴത്തുള്ളിക്കിലുക്കം. ശാരദ പ്രൊഡക്ഷൻസിന്റെ ബാനറിൽ ശാരദ നിർമ്മിച്ച ഈ ചിത്രം സർഗ്ഗം സ്പീഡ് റിലീസ് വിതരണം ചെയ്തിരിക്കുന്നു. ഷൈലേഷ് ദിവാകരൻ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ജെ. പള്ളാശ്ശേരി ആണ്.
സേക്
ബിയറിന് വേണ്ടിയുള്ള മദ്യനിർമ്മാണ പ്രക്രിയയിൽ നിന്ന് വ്യത്യസ്തമാണ് അവിടെ അന്നജത്തിൽ നിന്ന് പഞ്ചസാരയിലേക്കും പിന്നീട് പഞ്ചസാരയിൽ നിന്ന് മദ്യത്തിലേക്കും പരിവർത്തനം സംഭവിക്കുന്നത് രണ്ട് വ്യത്യസ്ത ഘട്ടങ്ങളിലാണ്. മറ്റ് റൈസ് വൈനുകൾ പോലെ, സേക്ക് ഉണ്ടാക്കുമ്പോൾ, ഈ പരിവർത്തനങ്ങൾ ഒരേസമയം സംഭവിക്കുന്നു. മദ്യത്തിന്റെ അളവ് സേക്ക്, വൈൻ, ബിയർ എന്നിവയിൽ വ്യത്യാസപ്പെട്ടിരിക്കുന്നു; മിക്ക ബിയറുകളിലും 3-9% ABV അടങ്ങിയിരിക്കുമ്പോൾ, വൈനിൽ പൊതുവെ 9-16% ABV അടങ്ങിയിരിക്കുന്നു. കൂടാതെ 18-20% ABV ഉം നേർപ്പിക്കാത്ത സേക്കിൽ അടങ്ങിയിരിക്കുന്നു (ഇത് കുപ്പിയിലാക്കുന്നതിന് മുമ്പ് വെള്ളത്തിൽ ലയിപ്പിച്ച് 15% ആയി കുറയ്ക്കുന്നു).
മഴത്തുള്ളിക്കിലുക്കം
സംഗീതം
എസ്. രമേശൻ നായർ എഴുതിയ ഗാനങ്ങൾക്ക് സംഗീതം പകർന്നത് സുരേഷ് പീറ്റേഴ്സ് ആണ്. പശ്ചാത്തലസംഗീതം ഒരുക്കിയിരിക്കുന്നത് ഔസേപ്പച്ചൻ. ഗാനങ്ങൾ സൂപ്പർ സ്റ്റാർ ഓഡിയോസ് വിപണനം ചെയ്തിരിക്കുന്നു.
സേക്
ജാപ്പനീസ് ഭാഷയിൽ, സേക് (kanji: 酒, ജാപ്പനീസ് ഉച്ചാരണം: [sake]) എന്ന അക്ഷരത്തിന് ഏത് ലഹരിപാനീയത്തെയും സൂചിപ്പിക്കാൻ കഴിയും, അതേസമയം ഇംഗ്ലീഷിൽ സേക് എന്ന് വിളിക്കുന്ന പാനീയത്തെ സാധാരണയായി നിഹോൻഷു എന്ന് വിളിക്കുന്നു (日本酒; അർത്ഥം 'ജാപ്പനീസ് ലഹരിപാനീയം'). ജാപ്പനീസ് മദ്യനിയമങ്ങൾ പ്രകാരം, സംഭാഷണത്തിൽ സാധാരണയായി ഉപയോഗിക്കാത്ത പര്യായമായ സെയ്ഷു (清酒; 'റിഫൈൻഡ് ആൽക്കഹോൾ') എന്ന വാക്ക് ഉപയോഗിച്ചാണ് സേക് ലേബൽ ചെയ്തിരിക്കുന്നത്.
മഴത്തുള്ളിക്കിലുക്കം
പുറത്തേക്കുള്ള കണ്ണികൾ
മഴത്തുള്ളിക്കിലുക്കം
സേക്
ജപ്പാനിൽ, ഇത് ദേശീയ പാനീയമായതിനാൽ, പ്രത്യേക ചടങ്ങുകളോടെയാണ് സേക് പലപ്പോഴും വിളമ്പുന്നത്. അവിടെ അത് ഒരു ചെറിയ മൺപാത്രത്തിലോ പോർസലൈൻ കുപ്പിയിലോ ചൂടാക്കി സകാസുക്കി എന്ന ചെറിയ പോർസലൈൻ കപ്പിൽ നിന്ന് കുടിക്കുന്നു. വീഞ്ഞിനെപ്പോലെ, ശുപാർശ ചെയ്യുന്ന വിളമ്പുന്ന താപനില തരം അനുസരിച്ച് ഇത് വളരെ വ്യത്യാസപ്പെട്ടിരിക്കുന്നു.
വില്യം എ. ഹാമണ്ട്
ഒരു അമേരിക്കൻ സൈനിക ഫിസിഷ്യനും ന്യൂറോളജിസ്റ്റുമായിരുന്നു വില്യം അലക്സാണ്ടർ ഹാമണ്ട് (28 ഓഗസ്റ്റ് 1828 - 5 ജനുവരി 1900). അമേരിക്കൻ ആഭ്യന്തരയുദ്ധകാലത്ത് അദ്ദേഹം അമേരിക്കൻ സൈന്യത്തിന്റെ പതിനൊന്നാമത്തെ സർജൻ ജനറലും (1862–1864) ആർമി മെഡിക്കൽ മ്യൂസിയത്തിന്റെ (ഇപ്പോൾ നാഷണൽ മ്യൂസിയം ഓഫ് ഹെൽത്ത് ആൻഡ് മെഡിസിൻ) സ്ഥാപകനുമായിരുന്നു.
സേക്
ചരിത്രം
സേക്ന്റെ ഉത്ഭവം വ്യക്തമല്ല. ജപ്പാനിലെ മദ്യത്തിന്റെ ഉപയോഗത്തെക്കുറിച്ചുള്ള ആദ്യ പരാമർശം റെക്കോർഡ്സ് ഓഫ് ത്രീ കിംഗ്ഡംസിന്റെ വെയ് പുസ്തകത്തിൽ രേഖപ്പെടുത്തിയിട്ടുണ്ട്. മൂന്നാം നൂറ്റാണ്ടിലെ ഈ ചൈനീസ് ഗ്രന്ഥം ജാപ്പനീസ് മദ്യപാനത്തെയും നൃത്തത്തെയും കുറിച്ച് സംസാരിക്കുന്നു. 712-ൽ സമാഹരിച്ച ജപ്പാനിലെ ആദ്യത്തെ ലിഖിത ചരിത്രമായ കോജിക്കിയിൽ ലഹരിപാനീയങ്ങൾ (ജാപ്പനീസ്: 酒, റോമനൈസ്ഡ്: sake) നിരവധി തവണ പരാമർശിക്കപ്പെട്ടിട്ടുണ്ട്. ബാംഫോർത്ത് (2005) നാരാ കാലഘട്ടത്തിൽ (710–794) യഥാർത്ഥ സക്കിന്റെ (അരി, വെള്ളം, കോജി മോൽഡ്(麹, ആസ്പർജില്ലസ് ഒറൈസെ) എന്നിവയിൽ നിന്നാണ് ഇത് നിർമ്മിക്കുന്നത്) ഉത്ഭവം സ്ഥാപിക്കുന്നു. ഹെയാൻ കാലഘട്ടത്തിൽ, മതപരമായ ചടങ്ങുകൾക്കും ദർബാർ ഉത്സവങ്ങൾക്കും മദ്യപാന ഗെയിമുകൾക്കും സേക് ഉപയോഗിച്ചിരുന്നു. വളരെക്കാലം സേക് പ്രൊഡക്ഷൻ സർക്കാർ കുത്തകയായിരുന്നു. എന്നാൽ പത്താം നൂറ്റാണ്ടിൽ, ക്ഷേത്രങ്ങളും ആരാധനാലയങ്ങളും സേക് ഉണ്ടാക്കാൻ തുടങ്ങി. അടുത്ത 500 വർഷത്തേക്ക് അവ ഉൽപാദനത്തിന്റെ പ്രധാന കേന്ദ്രങ്ങളായി മാറി. ടാമൺ-ഇൻ (ക്ഷേത്രം) മഠാധിപതികൾ എഴുതിയ ടാമൺ-ഇൻ ഡയറി 1478 മുതൽ 1618 വരെ, ക്ഷേത്രത്തിലെ മദ്യപാനത്തിന്റെ പല വിശദാംശങ്ങളും രേഖപ്പെടുത്തുന്നു. പാസ്റ്ററൈസേഷനും പ്രധാന ഫെർമെന്റേഷൻ മാഷിലേക്ക് ചേരുവകൾ ചേർക്കുന്ന പ്രക്രിയയും മൂന്ന് ഘട്ടങ്ങളിലായി അക്കാലത്ത് സ്ഥാപിതമായ സമ്പ്രദായങ്ങളായിരുന്നുവെന്ന് ഡയറി കാണിക്കുന്നു. പതിനാറാം നൂറ്റാണ്ടിൽ, ക്യുഷു ജില്ലയിൽ വാറ്റിയെടുക്കൽ സാങ്കേതികത അവതരിപ്പിച്ചത് റ്യൂക്യുവിൽ നിന്നാണ്. "Imo–sake" എന്ന് വിളിക്കപ്പെടുന്ന ഷോച്ചുവിന്റെ മദ്യനിർമ്മാണം ആരംഭിക്കുകയും ക്യോട്ടോയിലെ സെൻട്രൽ മാർക്കറ്റിൽ വില്ക്കുകയും ചെയ്തു.
വില്യം എ. ഹാമണ്ട്
ഹാമണ്ട് ന്യൂറോളജിയിൽ സ്വയം അർപ്പിതനായ ആദ്യത്തെ അമേരിക്കൻ ഫിസിഷ്യനും, ന്യൂറോളജിയെക്കുറിച്ചുള്ള ആദ്യത്തെ അമേരിക്കൻ ഗ്രന്ഥത്തിന്റെ രചയിതാവും, അമേരിക്കൻ ന്യൂറോളജിക്കൽ അസോസിയേഷന്റെ സ്ഥാപകരിലൊരാളുമായിരുന്നു.
മഴത്തുള്ളിക്കിലുക്കം
പുറത്തേക്കുള്ള കണ്ണികൾ
വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ വർഗ്ഗം:ദിലീപ്-നവ്യ നായർ ജോഡി വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ വർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾ വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
സേക്
പുറംകണ്ണികൾ
വർഗ്ഗം:ലഹരിപാനീയങ്ങൾ
വില്യം എ. ഹാമണ്ട്
ജീവിതരേഖ
അന്നപൊലിസിൽ (മേരിലാൻഡ്) ജനിച്ച ഹാമണ്ട് വളർന്നത് ഹാരിസ്ബർഗിലാണ് (പെൻസിൽവാനിയ). 20 ആം വയസ്സിൽ ന്യൂയോർക്ക് യൂണിവേഴ്‌സിറ്റിയിൽ നിന്ന് എംഡി നേടി. ഇന്റേൺഷിപ്പിനും ഏതാനും മാസത്തെ സ്വകാര്യ പരിശീലനത്തിനും ശേഷം അദ്ദേഹം അമേരിക്കൻ സൈന്യത്തിൽ അസിസ്റ്റന്റ് സർജനായി. 1849 മുതൽ 1860 വരെ സേവനമനുഷ്ഠിച്ചു. സിയോക്സ് യുദ്ധങ്ങളിൽ പങ്കെടുക്കുന്നതിനായി ആദ്യം ന്യൂ മെക്സിക്കോയിലേക്ക് അയയ്ക്കുകയും ചെയ്തു. അസുഖ അവധിയിലായിരുന്നപ്പോൾ അദ്ദേഹം യൂറോപ്പിലെ സൈനിക ആശുപത്രികൾ സന്ദർശിച്ചു. നിരവധി വർഷങ്ങളായി അദ്ദേഹം ഗവേഷണം നടത്തിയുണ്ടായ പ്രബന്ധത്തിന് 1857 ൽ അമേരിക്കൻ മെഡിക്കൽ അസോസിയേഷൻ സമ്മാനം നൽകി. നാഡീവ്യവസ്ഥയിൽ പ്രവർത്തിക്കുന്ന വിഷങ്ങളിൽ ഒരു പൊതു താൽപ്പര്യത്തോടെ (അവയിൽ പാമ്പ് വിഷം) സിലാസ് വെയർ മിച്ചലുമായി അദ്ദേഹം എഴുതിയ ഒരു പ്രബന്ധം 1859-ൽ പ്രസിദ്ധീകരിച്ചു. അതേ വർഷം തന്നെ അദ്ദേഹം അമേരിക്കൻ ഫിലോസഫിക്കൽ സൊസൈറ്റിയിലേക്ക് തിരഞ്ഞെടുക്കപ്പെട്ടു.
ഫോർട്ട് റിലേയിൽ മെഡിക്കൽ ഡയറക്ടറായി സേവനമനുഷ്ഠിക്കുമ്പോൾ ഹാമണ്ട് ജീവശാസ്ത്രപരമായ മാതൃകകളും ശേഖരിച്ചു. 1860 ൽ ബാൾട്ടിമോറിലെ യൂണിവേഴ്സിറ്റി ഓഫ് മേരിലാൻഡ് സ്കൂൾ ഓഫ് മെഡിസിനിൽ അനാട്ടമി, ഫിസിയോളജി അദ്ധ്യക്ഷസ്ഥാനം സ്വീകരിച്ച് സൈന്യം വിട്ടു.
അവലംബം
. Includes an extensive list of works. See also Notes on sources, p. 266
പുറംകണ്ണികൾ
വർഗ്ഗം:1828-ൽ ജനിച്ചവർ വർഗ്ഗം:1900-ൽ മരിച്ചവർ
ഭായ് ദൂജ്
ശുക്ലപക്ഷത്തിന്റെ രണ്ടാമത്തെ ചാന്ദ്ര ദിനത്തിൽ (ശോഭയുള്ള രണ്ടാഴ്ച) വിക്രം സംവത് ഹിന്ദു കലണ്ടറിലോ കാർത്തികയിലെ ശാലിവാഹൻ ഷക്ക കലണ്ടർ മാസത്തിലോ ആഘോഷിക്കുന്ന ഒരു ഉത്സവമാണ് ഭായ് ദൂജ്. ദീപാവലി അല്ലെങ്കിൽ തിഹാർ ഉത്സവത്തിലും ഹോളി ഉത്സവത്തിലും ഇത് ആഘോഷിക്കപ്പെടുന്നു. ഈ ദിവസത്തെ ആഘോഷങ്ങൾ രക്ഷാ ബന്ധന്റെ ഉത്സവത്തിന് സമാനമാണ്. ഈ ദിവസം, സഹോദരിമാർ സഹോദരങ്ങൾക്ക് സമ്മാനങ്ങൾ നൽകുന്നു. രാജ്യത്തിന്റെ തെക്ക് ഭാഗത്ത് യമ ദ്വീതിയ എന്നാണ് ദിനം ആഘോഷിക്കുന്നത്.
കയാസ്ത കമ്മ്യൂണിറ്റിയിൽ രണ്ട് ഭായ് ഡൂജുകൾ ആഘോഷിക്കുന്നു. കൂടുതൽ പ്രസിദ്ധമായത് ദീപാവലിക്ക് ശേഷം രണ്ടാം ദിവസമാണ്. എന്നാൽ അത്ര അറിയപ്പെടാത്ത ഒന്ന് ദീപാവലിക്ക് ശേഷം ഒന്നോ രണ്ടോ ദിവസം ആഘോഷിക്കുന്നു. ഹരിയാനയിൽ, ഒരു ആചാരവും അനുഗമിച്ചു, ആരാധനയ്‌ക്കായി ഉണങ്ങിയ തേങ്ങ (പ്രാദേശിക ഭാഷയിൽ ഗോല എന്ന് നാമകരണം ചെയ്യപ്പെടുന്നു) ഒരു സഹോദരന് ആരതി ചെയ്യുന്ന സമയത്ത് ഉപയോഗിക്കുന്നു.
ചടങ്ങ്
ഉത്സവ ദിവസം, സഹോദരിമാർ അവരുടെ പ്രിയപ്പെട്ട വിഭവങ്ങൾ / മധുരപലഹാരങ്ങൾ ഉൾപ്പെടെയുള്ള രുചികരമായ ഭക്ഷണത്തിനായി സഹോദരന്മാരെ ക്ഷണിക്കുന്നു. നടപടിക്രമം ബീഹാറിലും മധ്യേന്ത്യയിലും വ്യത്യസ്തമായിരിക്കാം. മുഴുവൻ ചടങ്ങും സഹോദരിയെ സംരക്ഷിക്കേണ്ട ഒരു സഹോദരന്റെ കടമയെയും സഹോദരന് ഒരു സഹോദരിയുടെ അനുഗ്രഹത്തെയും സൂചിപ്പിക്കുന്നു. പരമ്പരാഗത രീതിയിൽ ചടങ്ങ് മുന്നോട്ട് കൊണ്ടുപോകുന്ന സഹോദരിമാർ സഹോദരനുവേണ്ടി ആരതി ഉഴിയുകയും സഹോദരന്റെ നെറ്റിയിൽ ചുവന്ന തിലകം ചാർത്തുകയും ചെയ്യുന്നു. ഭായ് ബിജിന്റെ അവസരത്തിൽ നടന്ന ഈ തിലകം ചാർത്തുന്ന ചടങ്ങ്, സഹോദരന്റെ ദീർഘവും സന്തുഷ്ടവുമായ ജീവിതത്തിനായി സഹോദരിയുടെ ആത്മാർത്ഥമായ പ്രാർത്ഥനയെ സൂചിപ്പിക്കുന്നു. അതിനു പകരമായി, മൂത്ത സഹോദരന്മാർ അവരുടെ സഹോദരിമാരെ അനുഗ്രഹിക്കുകയും അവർക്ക് സമ്മാനങ്ങളോ പണമോ നൽകുകയും ചെയ്യുന്നു. ഭാവ-ബീജിന്റെ ശുഭാഘോഷം ആഘോഷിക്കുന്നത് മഹാരാഷ്ട്രയിലെ ഹരിയാനയിൽ പതിവായതിനാൽ, സഹോദരനില്ലാത്ത സ്ത്രീകൾ പകരം ചന്ദ്രനെ ആരാധിക്കുന്നു. പെൺകുട്ടികളെ അവരുടെ പാരമ്പര്യമായി അവർ മെഹെന്ദി അണിയിക്കുന്നു.
സഹോദരൻ അവളിൽ നിന്ന് വളരെ അകലെ താമസിക്കുകയും അവളുടെ വീട്ടിലേക്ക് പോകാൻ കഴിയാതിരിക്കുകയും ചെയ്യുന്ന സഹോദരി, ചന്ദ്രദേവനിലൂടെ സഹോദരന്റെ ദീർഘവും സന്തുഷ്ടവുമായ ജീവിതത്തിനായി ആത്മാർത്ഥമായ പ്രാർത്ഥനകൾ അയയ്ക്കുന്നു. അവൾ ചന്ദ്രനു വേണ്ടി ആരതി ഉഴിയുന്നു. ഹിന്ദു മാതാപിതാക്കളുടെ കുട്ടികൾ ചന്ദ്രനെ ചന്ദമാമ എന്ന് സ്നേഹപൂർവ്വം വിളിക്കുന്നതിന്റെ കാരണം ഇതാണ് (ചന്ദ എന്നാൽ ചന്ദ്രൻ, മാമ എന്നാൽ അമ്മയുടെ സഹോദരൻ).
അവലംബം
വർഗ്ഗം:ഇന്ത്യയിലെ മതപരമായ ആഘോഷങ്ങൾ വർഗ്ഗം:ഒക്ടോബറിലെ വിശേഷദിനങ്ങൾ വർഗ്ഗം:ഹൈന്ദവ ഉത്സവങ്ങൾ
വെള്ളക്കരിങ്ങാലി
തെക്കേ അമേരിക്കൻ വംശജനായ ഒരു വൃക്ഷമാണ് വെള്ളക്കരിങ്ങാലി.. 20 മീറ്റർ വരെ ഉയരം വയ്ക്കും. ഇത് ഒരു ഔഷധസസ്യമാണ്.
ആസ്റ്റെറീ
ആസ്റ്റെറീ എന്നത് ആസ്റ്ററേസി കുടുംബത്തിലെ സസ്യങ്ങളുടെ ഒരു ഗോത്രമാണ്. ഇതിൽ വാർഷികം, ദ്വിവാർഷികം, ബഹുവർഷികൾ, കുറ്റിച്ചെടികൾ, മരങ്ങൾ എന്നിവ ഉൾപ്പെടുന്നു. ഈ ഗോത്രത്തിലുള്ള സസ്യജാലങ്ങളിൽ ഇന്ന് 170 തരം ജീനസുകളും 2,800- ൽ കൂടുതൽ സ്പീഷീസുകളും ഉൾക്കൊള്ളുന്നു. ഇത് സെനെയോണിയ്ക്കു പിന്നിലെ കുടുംബത്തിലെ രണ്ടാമത്തെ വലിയ ഗോത്രമാണ്. ലോകത്തിലെ മിത-ശീതോഷ്ണ മേഖലകളിൽ ഇവ കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ആസ്റ്റെറീ വർഗ്ഗം:സപുഷ്പികൾ വർഗ്ഗം:ആസ്റ്റ്രേസീ
മല്ലികാ യൂനുസ്
മല്ലിക യൂനുസ് മലയാള ഭാഷയ്ക്ക് നിരവധി നോവലുകൾ സമ്മാനിച്ച ഒരു സാഹിത്യകാരിയാണ്. 1981 ൽ മാമ്മൻ മാപ്പിള സാഹിത്യ അവാർഡ് നേടിയ ഉപാസന എന്ന നോവലിലൂടെയാണ് അവർ ആദ്യമായി ജനശ്രദ്ധ നേടിയത്. ഈ നോവലിന്റെ ചലച്ചിത്ര ഭാഷ്യമായി പ്രശസ്ത സംവിധായകൻ ഭരതന്റെ സംവിധാനത്തിൽ പുറത്തിറങ്ങിയ എന്റെ ഉപാസന എന്ന ചിത്രം നിരൂപക പ്രശംസ നേടിയിരുന്നു. ഭദ്രച്ചിറ്റ എന്ന ചിത്രവും 2012 ൽ പുറത്തിറങ്ങിയ കർപ്പൂര ദീപം എന്ന ചിത്രവും മല്ലികാ യൂനുസിന്റെ അതേ പേരുകളിലുള്ള നോവലുകളെ അടിസ്ഥാനമാക്കിയുള്ളവയായിരുന്നു. 1998 ൽ നിർമ്മാണമാരംഭിച്ച കർപ്പൂര ദീപം എന്ന ചിത്രം 14 വർഷത്തിനുശേഷമാണ് പുറത്തിറങ്ങിയത്.
അവലംബം
വർഗ്ഗം:മലയാളം നോവലെഴുത്തുകാർ
മലബാർ ഡിസ്ട്രിക്റ്റ് ബോർഡ്
മലബാർ ജില്ലയിൽ കോഴിക്കോട് ആസ്ഥാനമായി പ്രവർത്തിച്ചിരുന്ന ഒരു തദ്ദേശഭരണസംവിധാനമായിരുന്നു മലബാർ ഡിസ്ട്രിക്റ്റ് ബോർഡ്. സ്വാതന്ത്ര്യാനന്തരം എല്ലാ ജില്ലകളിലും പഞ്ചായത്തുകൾ രൂപീകൃതമാവുകയും ഡിസ്ട്രിക്റ്റ് ബോർഡ് സംവിധാനം ഇല്ലാതാവുകയും ചെയ്തു. മദ്രാസ് സ്റ്റേറ്റിലെ എല്ലാ ജില്ലകളിലും ഇത്തരത്തിൽ തെരഞ്ഞെടുക്കപ്പെടുന്ന അംഗങ്ങളോടുകൂടിയ ജില്ലാ ബോർഡുകളുണ്ടായിരുന്നു. വിദ്യാഭ്യാസം, ആരോഗ്യം, പൊതുമരാമത്ത് എന്നീ വകുപ്പുകൾ ജില്ലാ ബോർഡിന്റെ കീഴിലായിരുന്നു. നിയമം, നീതിന്യായം, നികുതി എന്നീവകുപ്പുകൾ ബ്രിട്ടീഷുകാരുടെ നിയന്ത്രണത്തിലായിരുന്നതിനാൽ ഡിസ്ട്രിക്റ്റ് ബോർഡിന് ഇവയിൽ അധികാരമുണ്ടായിരുന്നില്ല. 1954 വരെ മലബാർ ഡിസ്ട്രിക്റ്റ് ബോർഡ് തിരഞ്ഞെടുപ്പ് നടക്കുകയുണ്ടായി.
1927-ൽ പഞ്ചായത്ത് ബോർഡ് എന്നൊരു ഭരണസംവിധാനം ഡിസ്ട്രിക്റ്റ് ബോർഡിനൊപ്പം ആരംഭിക്കുകയുണ്ടായി.
അവലംബം
വർഗ്ഗം:കേരളചരിത്രം
സിസിലിയൻ പച്ചത്തവള
ഇറ്റലിയിലെ സിസിലിയിൽ കാണപ്പെടുന്ന ഒരിനം പച്ച പേക്കാന്തവളയാണ് സിസിലിയൻ പച്ചത്തവള (ഇംഗ്ലീഷ്:Sicilian Green Toad). ബുഫോനിഡൈ കുടുംബത്തിൽപ്പെട്ട സിസിലിയൻ പച്ചത്തവളകളെ ബുഫോ ജനുസ്സിലാണ് ഉൾപ്പെടുത്തിയിരിക്കുന്നത്, ഇവയുടെ ശാസ്ത്രീയ നാമം ബുഫൊ സികുലസ്(Bufo Siculus) എന്നാണ്. മുൻപ് ഇവയെ യൂറോപ്യൻ പച്ചത്തവളകളുടെ ഗണത്തിലായിരുന്നു ഉൾപ്പെടുത്തിയിരുന്നത്. പിന്നീടുള്ള പഠനത്തിലാണ് ഇവ പ്രത്യേക ജനുസ്സാണ് എന്നു മനസ്സിലാക്കിയത്. ഇവയ്ക്ക് വടക്കേ അമേരിക്കയിൽ കാണപ്പെടുന്ന പേക്കാന്തവളകളോടാണ് സാദൃശ്യം കൂടുതലായുള്ളത്.
അവലംബം
വർഗ്ഗം:തവളകൾ
ഭായ് ഫോണ്ട
ഭായ് ഫോട്ട അഥവാ ഭായ് ഫോണ്ട (ബംഗാളി: ভাইফোঁটা) ഒരു ഹിന്ദു ഉത്സവമാണ്. അമാവസ്യ അവസാനിക്കുന്ന നിമിഷത്തിലാണ് ഭായ് ഫോട്ട ആചാരം ആരംഭിക്കുന്നത്. ഉത്തരേന്ത്യയിലെ ഭായ് ദൂജ് ഉത്സവത്തിന് സമാനമായി, ദീപാവലി സമയത്ത് കാർത്തിക മാസത്തിലെ രണ്ടാം അല്ലെങ്കിൽ മൂന്നാം ദിവസത്തിലാണ് ഇത് നടക്കുന്നത്. സഹോദരങ്ങൾ പരസ്പരം ബഹുമാനിക്കുന്ന ആചാരാനുഷ്ഠാനങ്ങളെ കേന്ദ്രീകരിച്ചാണ് ഉത്സവം.
അവലംബം
വർഗ്ഗം:ഹൈന്ദവ ഉത്സവങ്ങൾ വർഗ്ഗം:ഒക്ടോബറിലെ വിശേഷദിനങ്ങൾ
ബാഹിനാബായി
ബാഹിനാബായി (എ.ഡി. 1628–1700) ബാഹിന, ബാഹിനി എന്നീ പേരുകളിലും അറിയപ്പെട്ടിരുന്ന വർക്കാരി പ്രസ്ഥാനത്തിൽ പെട്ട ഒരു സന്യാസിനിയായിരുന്നു. മഹാരാഷ്ട്രയിലായിരുന്നു ബാഹിനാബായി ജീവിച്ചിരുന്നത്. വർക്കാരി പ്രസ്ഥാനത്തിൽ പെട്ട കവിയും സന്യാസിയുമായ തൂക്കാറാമിന്റെ ശിഷ്യയാണ് ബാഹിനാബായി എന്ന് കരുതപ്പെടുന്നു. ഭാര്യ മരിച്ചുപോയ ഒരാളെ ചെറു പ്രായത്തിൽ തന്നെ വിവാഹം കഴിച്ച ബാഹിനാബായി കുട്ടിക്കാലം മഹാരാഷ്ട്രയിലെ പലഭാഗങ്ങളിലായി കുടുംബത്തോടൊപ്പം യാത്ര ചെയ്താണ് കഴിച്ചുകൂട്ടിയത്. ആത്മമണിവേദന എന്ന ആത്മകഥയിൽ ഒരു പശുക്കിടാവുമായി തനിക്കുണ്ടായ ആത്മീയാനുഭവങ്ങളും വർക്കാരികളുടെ മൂർത്തിയായ വിഥോബയെയും തൂക്കാറാമിനെയും ദർശനങ്ങളിൽ കണ്ടതും ബാഹിനാബായി വിവരിക്കുന്നുണ്ട്. തന്റെ ഭർത്താവ് തന്നെ വാക്കുകൊണ്ടും പ്രവൃത്തികൊണ്ടും ഉപദ്രവിച്ചിരുന്നതായി ബാഹിനാബായി വെളിപ്പെടുത്തുന്നു. ഭർത്താവ് ബാഹിനാബായിയുടെ ആത്മീയചോദനകളെ വെറുത്തിരുന്നുവെങ്കിലും ഒടുവിൽ ഭക്തിമാർഗ്ഗം സ്വീകരിക്കാൻ അനുവദിക്കുകയായിരുന്നു. മറ്റുള്ള മിക്ക സന്യാസിനിമാരിൽ നിന്ന് വ്യത്യസ്തയായി ബാഹിനാബായി ജീവിതകാലം മുഴുവൻ വിവാഹിതയായിത്തന്നെ തുടർന്നു.
മറാത്തി ഭാഷയിലുള്ള ബാഹിനാബായിയുടെ അഭംഗ കൃതികൾ തന്റെ കുഴപ്പം നിറഞ്ഞ വിവാഹജീവിതവും സ്ത്രീയായി ജനിച്ചതിലുള്ള നിരാശയും വ്യക്തമാക്കുന്നു. തന്റെ ആരാധനാമൂർത്തിയോടുള്ള ഭക്തിയും ഭർത്താവിനോടുള്ള ചുമതലകളും ബാഹിനാബായിയെ എപ്പോഴും കുഴക്കിയിരുന്നു. ഇവ രണ്ടും തമ്മിലുള്ള ഒത്തുതീർപ്പുകൾ കൃതികളിൽ കാണാവുന്നതാണ്.
അവലംബം
വർഗ്ഗം:ജീവചരിത്രകാരികൾ വർഗ്ഗം:1700-ൽ മരിച്ചവർ വർഗ്ഗം:1628-ൽ ജനിച്ചവർ
ഫാബിയാന ക്ലോഡിനോ
ബ്രസീലിൽ നിന്നുള്ള വോളീബോൾ കളിക്കാരിയാണ് ഫാബിയാന മാർസലീനോ ക്ലൗഡീനോ ഇംഗ്ലീഷ്: Fabiana Marcelino Claudino (ജനനം 24 ജനുവരി1985) ആദ്യ അന്തർദ്ദേശീയ തുടക്കം ക്രോയേഷ്യയുമായിട്ടായിരുന്നു. 2012 ഒളിമ്പിക്സ് സ്വർണ്ണമെഡൽ നേടാനായി ബ്രസീലിയൻ ടീമിനെ കാപ്റ്റനെ സ്ഥാനത്തു നിന്നും സഹായിച്ചു.
ജീവിതരേഖ
ഫാബിയാന 1985 ജനുവരി 24 നു ബ്രസീലിലെ ബേലോ ഹൊറിസോണ്ടേയിൽ ജനിച്ചു
കായികജീവിതം
2006 ലെ മികച്ച സ്പക്കർ ആയി ഇറ്റലിയിലെ മത്സരത്തിൽ തിരഞ്ഞെടുക്കപ്പെട്ടു. ഈ മത്സരത്തിൽ ബ്രസീലിനാണ് സ്വർണ്ണം ലഭിച്ചത്.
റഫറൻസുകൾ
വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2008 ബെയ്‌ജിങ്ങ് ഒളിമ്പിക്സിലെ മെഡൽ ജേതാക്കൾ വർഗ്ഗം:വനിതാ വോളിബോൾ കളിക്കാർ വർഗ്ഗം:ഒളിമ്പിക് വോളിബോൾ കളിക്കാർ വർഗ്ഗം:ഒളിമ്പിക് മെഡൽ നേടിയ വോളിബോൾ കളിക്കാർ
സൂസൻ ആന്റൺ
സൂസൻ എല്ലെൻ ആന്റൺ (ജനനം: ഒക്ടോബർ 12, 1950) അമേരിക്കൻ നടിയും ഗായികയുമാണ്.
ആദ്യകാലം
കാലിഫോർണിയയിലെ യുകൈപ്പയിലെ യുകൈപ്പ ഹൈസ്കൂളിൽ വിദ്യാഭ്യാസത്തിനു ചേർന്ന സൂസൻ ആന്റൺ 1968 ൽ ബിരുദം നേടി. ഹൈസ്കൂൾ വിദ്യാഭ്യാസത്തിനുശേഷം ആന്റൺ സാൻ ബെർണാർഡിനോ വാലി കോളേജിൽ തുടർപഠനത്തിനു ചേർന്നു. മിസ് റെഡ്‌ലാന്റായി ആദ്യ പ്രശസ്തിനേടിയ ആൻ്റൺ പിന്നീട് 1969 ലെ മിസ് കാലിഫോർണിയ സൗന്ദര്യമത്സത്തിലും വിജയിക്കുകയും അതേ വർഷം സെപ്റ്റംബർ 6 ന് നടന്ന 1969 ലെ മിസ് അമേരിക്ക സ്‌കോളർഷിപ്പ് മത്സരത്തിൽ രണ്ടാം സ്ഥാനക്കാരിയായി. 19 വയസ്സുള്ളപ്പോൾ പാസ്‌വേഡ് എന്ന ഗെയിം ഷോയിൽ പ്രത്യക്ഷപ്പെട്ടെങ്കിലും ഗെയിമിൽ വിജയിച്ചില്ല.
ഗാർഗി വാചകന്വി
പ്രാചീന ഇന്ത്യയിലെ ഒരു തത്ത്വചിന്തകയായിരുന്നു ഗാർഗി വാചകന്വി. വൈദിക സാഹിത്യത്തിലെ പ്രധാന തത്ത്വചിന്തകരിലൊരാളായി ഗാർഗി ബഹുമാനിക്കപ്പെടുന്നു. ബൃഹദാരണ്യകോപനിഷത്തിലെ ആറാമതും എട്ടാമതും ബ്രാഹ്മണങ്ങളിൽ ഗാർഗിയെപ്പറ്റി പരാമർശമുണ്ട്. വൈദേഹ രാജ്യത്തിലെ ജനകരാജാവ് നടത്തിയ ബ്രഹ്മയജ്ഞം എന്ന തത്ത്വചിന്താസമ്മേളനത്തിൽ ഗാർഗി യാജ്ഞവൽക്യമുനിയെ ആത്മാവിനെ സംബന്ധിച്ച കുഴക്കുന്ന ചോദ്യങ്ങളുമായി വെല്ലുവിളിച്ചത് പരാമർശിക്കുന്നു.
ഗാർഗ്ഗമുനിയുടെ കുലത്തിൽ പിറന്നതിനാലാണ് ഗാർഗിക്ക് ഈ പേരുലഭിച്ചത്. വാചകന്വു എന്ന തന്റെ പിതാവിന്റെ പേരിൽ നിന്നാണ് ഗാർഗിയുടെ പേരിന്റെ രണ്ടാം ഭാഗം നിഷ്പന്നമായിരിക്കുന്നത്.
അസ്തിത്ത്വത്തെ ചോദ്യം ചെയ്യുന്ന ധാരാളം സൂക്തങ്ങൾ ഗാർഗി രചിച്ചിട്ടുണ്ട്. ഗാർഗിയും യാജ്ഞവൽക്യനും തമ്മിലുള്ള സംവാദമായാണ് യോഗയെ സംബന്ധിച്ച കൃതിയായ യോഗ യാജ്ഞവൽക്യ തയ്യാറാക്കിയിട്ടുള്ളത്. മിഥിലയിലെ ജനകരാജാവിന്റെ സദസ്സിലെ നവരത്നങ്ങളിൽ ഒരാളായിരുന്നു ഗാർഗി. ഗാർഗി സംഹിത എന്ന കൃതിയുടെ കർത്താവും ഗാർഗിയാണെന്ന് കരുതപ്പെടുന്നു.
ഗാർഗി വാചകന്വി ഏഴാം നൂറ്റാണ്ടിൽ (BCE ), ഋഷി വാചാക്നുവിന് ജനിച്ചു. ഭഗവാൻ ശ്രീ കൃഷ്ണന് "കൃഷ്ണൻ" എന്ന് പേര് നിർദ്ദേശിച്ച ഭരദ്വാജ മഹർഷിയുടെയും, പൗരാണിക കാലഘട്ടത്തിൽ പേര് കേട്ട ഗാർഗ് മഹർഷിയുടെയും തലമുറയിൽ പിറന്നത് കൊണ്ടാവണം വളരെ ചെറിയ പ്രായത്തിൽ ഗാർഗ്ഗി വേദങ്ങളും, പുരാണങ്ങളും വായിച്ചു തുടങ്ങി. ബ്രഹ്മ യാഗങ്ങളിൽ പങ്കെടുത്ത്, തന്റെ തത്ത്വചിന്തകളെ മറ്റുള്ളവരിലേക്ക് എത്തിച്ച്, വാക്ചാതുര്യം കൊണ്ട് എതിരാളിയെ തോൽപ്പിച്ച ഗാർഗ്ഗി "ബ്രഹ്മവാദിനി" ആയി അറിയപ്പെട്ടു. ബൃഹദാരണ്യകോപനിഷത്തിലെ ആറാമതും എട്ടാമതും ബ്രാഹ്മണങ്ങളിൽ ഗാർഗിയെപ്പറ്റി പരാമർശമുണ്ട്. മിഥിലയിലെ ജനകരാജാവിന്റെ സദസ്സിലെ നവരത്നങ്ങളിൽ ഒരാളായിരുന്നു ഗാർഗി.
ഒരിക്കൽ വൈദേഹ രാജ്യത്തെ ജനക രാജാവ് രാജസൂയ യജ്ഞം നടത്താൻ തീരുമാനിച്ചു. രാജ്യത്തെ പേര് കേട്ട ഋഷിമാരെയും, രാജാക്കന്മാരെയും, തത്ത്വചിന്തകന്മാരെയും അദ്ദേഹം ക്ഷണിച്ചു. യജ്ഞത്തിൽ വിജയിക്കുന്ന പണ്ഡിതന് ആയിരം പശുക്കളെ സമ്മാനമായി നല്കും. വെറും പശുക്കളല്ല, വലിപ്പം കൂടിയ, കൊമ്പുകൾ പത്തു സ്വർണ്ണ നാണയങ്ങൾ കൊണ്ട് അലങ്കരിച്ച ആയിരം പശുക്കളെയാണ് സമ്മാനമായി നൽകാൻ തീരുമാനിച്ചത്.
"ബ്രഹ്മം" ആയിരുന്നു വിഷയം
ഗാർഗി - യാജ്ഞവൽക്യാ, ഏതൊന്നാണോ ഈ ജലത്തിനെല്ലാം ഓതപ്രോതമായിരിക്കുന്നത്? ഈ ജലം ഏതിലാണ് ഓതപ്രോതമായിരിക്കുന്നത്? (ഓതപ്രോതം എന്ന് വെച്ചാൽ ഊടും പാവും അഥവാ ഉൾക്കൊണ്ടിരിക്കുന്നത് എന്ന് അർത്ഥം) യാജ്ഞവല്ക്യൻ- ഗാർഗീ, വായുവിൽ
ഗാർഗി- വായു ഏതിലാണ് ഓതപ്രോതം? യാജ്ഞവല്ക്യൻ - ഗാർഗീ, അന്തരീക്ഷത്തിലാണ്
ഗാർഗി - അന്തരീക്ഷ ലോകങ്ങൾ ഏതിലാണ് ഓതപ്രോതം? യാജ്ഞവല്ക്യൻ - ഗന്ധർവ ലോകങ്ങളിൽ ആണ് ഗാർഗീ
ഗാർഗി - ഗന്ധർവ ലോകങ്ങളിൽ എവിടെയാണ് ഓതപ്രോതം? യാജ്ഞവല്ക്യൻ - ഗാർഗീ, ആദിത്യ ലോകങ്ങളിൽ
ഗാർഗി - ആദിത്യ ലോകങ്ങളിൽ എവിടെയാണ് ഓതപ്രോതം? യാജ്ഞവല്ക്യൻ -ഗാർഗീ, ചന്ദ്ര ലോകങ്ങളിൽ
ഗാർഗി - ചന്ദ്ര ലോകങ്ങളിൽ എവിടെയാണ് ഓതപ്രോതം? യാജ്ഞവല്ക്യൻ - ദേവലോകങ്ങളിൽ ആണ് ഗാർഗീ
ഗാർഗി - ദേവലോകങ്ങളിൽ എവിടെയാണ് ഓതപ്രോതം യാജ്ഞവല്ക്യൻ - ഇന്ദ്രലോകങ്ങളിൽ ആണ് ഗാർഗീ
ഗാർഗി - ഇന്ദ്രലോകങ്ങളിൽ എവിടെയാണ് ഓതപ്രോതം യാജ്ഞവല്ക്യൻ - പ്രജാപതി ലോകങ്ങളിലാണ് ഗാർഗീ
ഗാർഗി - പ്രജാപതി ലോകം ഏതിലാണ് ഓതപ്രോതമായിരിക്കുന്നത് ? യാജ്ഞവല്ക്യൻ - ബ്രഹ്മലോകത്തിലാണ് ഗാർഗീ
ഗാർഗി - ബ്രഹ്മലോകങ്ങൾ ഏതിലാണ് ഓതപ്രോതമായിരിക്കുന്നത് ? യാജ്ഞവല്ക്യൻ - ഗാർഗീ, അതി പ്രശ്നം പാടില്ല. നിന്റെ തല താഴാതെ ഇരിക്കട്ടെ. അതിര് കടന്ന ചോദ്യങ്ങൾ ഈവയെ സംബന്ധിച്ച് വർജ്യമാണോ, ആ ദേവകളെപ്പറ്റി നീ അതിര് കടന്നു ചോദിച്ചു കഴിഞ്ഞു. അതിനാൽ ഗാർഗീ, നീ കൂടുതൽ ചോദ്യങ്ങൾ ചോദിക്കരുത്.
അപ്പോൾ വാചകൻവിയായ ഗാർഗി വിരമിച്ചു.
ഒരുപക്ഷെ, "നീ കൂടുതൽ ചോദ്യം ചോദിക്കരുത്" എന്ന യാജ്ഞവല്ക്യന്റെ അഭിപ്രായം മാനിച്ചു കൊണ്ടാവണം ഗാർഗ്ഗി പിന്മാറിയത്.
ശേഷം ജനക മഹാരാജാവുമായുള്ള സംസാരത്തിൽ യാജ്ഞവല്ക്യന് പശുക്കളെ നല്കാൻ തീരുമാനിച്ചു. "ഉപദേശം പൂർത്തിയാക്കാതെ സമ്മാനം വാങ്ങരുതെന്ന് അച്ഛൻ തന്നെ പഠിപ്പിച്ചിട്ടുണ്ടെന്ന്"- പറഞ്ഞു അദ്ദേഹം സമ്മാനമൊന്നും സ്വീകരിച്ചില്ല. (ദശോപനിഷത്തു ശ്രുതിപ്രിയഭാഷാഭാഷ്യം, നരേന്ദ്ര ഭൂഷൺ Vol 2, പേജ് 1257 - 1260 )
കൂർത്ത അമ്പുകളെ പോലെയാണ് ഗാർഗിയുടെ ചോദ്യങ്ങൾ പാഞ്ഞത്. നൂറു കണക്കിന് പണ്ഡിതന്മാർക്കിടയിൽ നിന്നാണ് ഗാർഗി അത് സാധിച്ചെടുത്തത്. തന്റെ അറിവിൽ പൂർണ്ണമായും വിശ്വസിച്ച യാജ്ഞവല്ക്യനോട് "തെറ്റി" എന്ന് പറഞ്ഞു കൊടുത്തതായിരുന്നു ആ ചോദ്യങ്ങൾ. ഒരിക്കൽ വിവേകാന്ദനോട് ശിഷ്യൻ ചോദിച്ചു - "സ്വാമിജി, സ്ത്രീ വർഗ്ഗം സാക്ഷാൽ മായയുടെ മൂർത്തി. പുരുഷന്റെ അധഃപതനത്തിനായിട്ടാണ് ഇവരുടെ സൃഷ്ടി. സ്ത്രീജാതി അവരുടെ മായകൊണ്ട് പുരുഷന്റെ ജ്ഞാന വൈരാഗ്യങ്ങളെ മറച്ചു കളയുന്നു. അത് കൊണ്ടാവണം ശാസ്ത്രകാരന്മാർ ഇവർക്കൊരുകാലവും ജ്ഞാന ഭക്തികൾ ഉണ്ടാകില്ലെന്ന് പറയുന്നത്?"
സ്വാമിജി പറഞ്ഞു - "സ്ത്രീകൾ ജ്ഞാന ഭക്തികൾക്ക് അധികാരിണികൾ അല്ലെന്നു ഏത് ശാസ്ത്രത്തിലാണുള്ളത് ? ഭാരതത്തിന്റെ അധഃപതനകാലത്തു പുരോഹിത വർഗ്ഗം, ബ്രാഹ്മണേതര ജാതികളെ, വേദ അധ്യയനത്തിന് അധികാരികളല്ലെന്ന് വിധിച്ച കാലം മുതൽ അവർ സ്ത്രീകളുടെ അവകാശവും നിഷേധിച്ചു കളഞ്ഞു. എന്നാൽ വൈദിക യുഗത്തിൽ ഉപനിഷത്തുകളുടെ കാലത്ത്, ഗാർഗി, മൈത്രേയി തുടങ്ങിയ പ്രാതസ്മരണീയകളായ മഹതികൾ ബ്രഹ്മവിചാരം മൂലം ഋഷി പദവി പ്രാപിച്ചിട്ടുള്ളതായി കാണാം. വേദജ്ഞൻമാരായ ഒരായിരം ബ്രാഹ്മണർ കൂടിയ സദസ്സിൽ ഗാർഗി സധൈര്യം യാജ്ഞവല്ക്യനെ ബ്രഹ്മവിചാരത്തിന് വെല്ലുവിളിച്ചു. ഇങ്ങനെ മാതൃകമഹതികളായ അവർക്കൊക്കെ അദ്ധ്യാത്മ ജ്ഞാനത്തിന് അധികാരമുണ്ടായിരുന്ന സ്ഥിതിക്ക്, ഇന്നുള്ള സ്ത്രീകൾക്കും ആ അധികാരം എന്ത് കൊണ്ടായിക്കൂടാ? ഒരിക്കൽ സംഭവിച്ചത് തീർച്ചയായും വീണ്ടും സംഭവിക്കാം. ചരിത്രം താനേ ആവർത്തിക്കുന്നു. സ്ത്രീകളെ പൂജിച്ചതു കൊണ്ടാണ് എല്ലാ  ജനതകളും ഉയർന്ന് വന്നിട്ടുള്ളത്. സ്ത്രീകളെ പൂജിക്കാതെ ദേശവും, ജനതയും ഒരിക്കലും ഉന്നതി പ്രാപിച്ചിട്ടില്ല, ഇനിയൊരു കാലത്തും പ്രാപിക്കുകയുമില്ല. നിങ്ങളുടെ നാട് ഇതിൻവിധം നശിക്കാനുള്ള പ്രധാനകാരണം, ശക്തി മൂർത്തികളായ ഇവരെയെല്ലാം വേണ്ടത് പോലെ മാനിക്കാതിരുന്നതാണ്. മനു പറയുന്നു, "യത്ര നാര്യസ്തു പൂജ്യന്തേ രമന്തേ തത്ര ദേവതാ യത്രൈതാസ്തു ന പൂജ്യന്തേ സർവാസ്ത്രഫലാ ക്രിയാ" (നാരികളെ ആധരിക്കുന്നിടത് ദേവന്മാർ ശ്രമിക്കുന്നു. അവരെ പൂജിക്കാത്തിടത്തെ സകല ക്രിയകളും പാഴായി പോകുന്നു ) എവിടെ സ്ത്രീകളെ ആദരിക്കുന്നില്ലയോ, സ്ത്രീകൾ വ്യാകുലതയോടെ വാഴുന്നുവോ, ആ കുടുംബത്തിലും, ആ ദേശത്തിലും ഉയർച്ചയെപ്പറ്റി ആശിക്കാനില്ല. അതിനാൽ ആദ്യം അവരെ ഉയർത്തണം, അവർക്കു വേണ്ടി മാതൃകാപരമായാ മഠം സ്ഥാപിക്കണം " - (സ്വാമിശിഷ്യസംവാദം, പേജ് 206 )
മാതൃകയാക്കാൻ കഴിയാൻ കഴിയുന്ന ഒട്ടേറെ സ്ത്രീകൾ ഭാരത ചരിത്രത്തിന്റെ ഏടുകളിൽ മറഞ്ഞു കിടപ്പുണ്ട്.
ഗാർഗി അങ്ങനെ ഒരേടാണ്. തോറ്റ് മാറാൻ തയ്യാറല്ല എന്ന് ഉറക്കെ പറയുന്ന "ഞാൻ" എന്ന് വിശ്വസിച്ചവന്റെ നേരെ മൂർച്ചയുള്ള ചോദ്യങ്ങൾ എയ്ത, ചിന്തകളിലും, വാക്കുകളിലും അഗ്നി പടർത്തിയ ഗാർഗി നമുക്ക് എന്നും ഊർജ്ജമാണ്.
പുറത്തേയ്ക്കുള്ള കണ്ണികൾ
വർഗ്ഗം:പ്രാചീന ഭാരതീയ തത്ത്വചിന്തകർ
സെലെനിസെറിയസ് ജനുസ്സ്
മെക്സിക്കോ, മധ്യ അമേരിക്ക, കരീബിയൻ, വടക്കൻ തെക്കേ അമേരിക്ക എന്നിവിടങ്ങളിൽ കാണപ്പെടുന്ന എപ്പിഫൈറ്റിക്, ലിത്തോഫൈറ്റിക്, ടെറസ്ട്രിയൽ കള്ളിച്ചെടി എന്നിവയുടെ ഒരു ജനുസ്സാണ് ചിലപ്പോൾ മൂൺലൈറ്റ് കള്ളിച്ചെടി എന്നറിയപ്പെടുന്ന സെലിനിസെറിയസ്. നൈറ്റ്-ബ്ലൂമിംഗ് സെറിയസ് എന്ന പദം ചിലപ്പോൾ ഉപയോഗിക്കാറുണ്ട്, എന്നാൽ എപ്പിഫില്ലം, പെനിയോസെറിയസ് എന്നിവയുൾപ്പെടെ രാത്രിയിൽ പൂക്കുന്ന പല കള്ളിച്ചെടികൾക്കും ഇത് ഉപയോഗിക്കുന്നു. 2017 ൽ, ഹൈലോസെറിയസ് ജനുസ്സിനെ സെലിനിസെറിയസിന്റെ പര്യായമായി കൊണ്ടുവന്നു. സെലിനിസെറിയസിന്റെ പല ഇനങ്ങളും കഴിക്കുന്ന പഴങ്ങൾ ഉത്പാദിപ്പിക്കുന്നു. സ്പാനിഷിൽ പിറ്റയ അല്ലെങ്കിൽ പിറ്റഹയ അല്ലെങ്കിൽ ഡ്രാഗൺ ഫ്രൂട്ട് എന്നറിയപ്പെടുന്ന പഴം കാട്ടിൽ നിന്ന് ശേഖരിക്കാം അല്ലെങ്കിൽ ചെടികൾ നട്ടുവളർത്താം.
വിവരണം
പരന്നതും കോണാകൃതിയിലുള്ളതുമായ കാണ്ഡത്തോടുകൂടിയ ക്ലാമ്പറിംഗ് സസ്യങ്ങൾ, ആകാശ വേരുകൾ ഉത്പാദിപ്പിക്കുന്നു. അരിയോളുകൾ നട്ടെല്ലുള്ളതോ അല്ലാതെയോ ആകാം. പൂക്കൾ വലുതും നിശാചരണവുമാണ്, നിശാശലഭങ്ങളോ അപൂർവ്വമായി വവ്വാലുകളോ പരാഗണം നടത്തുന്നു. പാത്രത്തിൽ ചെറിയ സഹപത്രങ്ങളും രോമങ്ങളും സാധാരണയായി മുള്ളുകളും ഉണ്ട്. പഴങ്ങൾ ധാരാളം മുള്ളുകൾ വഹിക്കുന്നു. പൂക്കൾ സാധാരണയായി മുതിർന്ന ചെടികളാൽ ധാരാളമായി ഉത്പാദിപ്പിക്കപ്പെടുന്നു, സാധാരണയായി വെളുത്തതും വളരെ സുഗന്ധമുള്ളതുമാണ്, മിക്ക സ്പീഷിസുകളിലും ഒരു രാത്രി മാത്രം നീണ്ടുനിൽക്കും.
ടാക്സോണമി
ടാക്‌സണിനെ ആദ്യം വിവരിച്ചത് സെറിയസ് വിഭാഗം എന്നാണ്. സെലിനിസെറിയസ്, 1905-ൽ ആൽവിൻ ബെർഗർ. 1909-ൽ ബ്രിട്ടനും റോസും ചേർന്ന് ഇതിനെ ഒരു ജനുസ്സായി ഉയർത്തി. ഗ്രീക്ക് ചന്ദ്രദേവതയായ Σελήνη ( സെലീൻ ) എന്ന പേരിൽ നിന്നാണ് ഈ പേര് ഉരുത്തിരിഞ്ഞത്, രാത്രികാല പുഷ്പങ്ങളെ പരാമർശിച്ച്, ലാറ്റിൻ ഭാഷയിൽ "മെഴുകുതിരി" എന്നർത്ഥമുള്ള സെറിയസ്, നേരായ കള്ളിച്ചെടിക്ക് ഉപയോഗിക്കുന്ന പേര്. 2017-ൽ ഹൈലോസെറിയസ് ഗോത്രത്തിൽ നടത്തിയ ഒരു മോളിക്യുലാർ ഫൈലോജെനെറ്റിക് പഠനത്തിൽ ഹൈലോസെറിയസ് ജനുസ്സ് സെലിനിസെറിയസിൽ കൂടുകൂട്ടിയിട്ടുണ്ടെന്ന് കാണിച്ചു, അതിനാൽ ഹൈലോസെറിയസിന്റെ എല്ലാ ഇനങ്ങളും സെലിനിസെറിയസിലേക്ക് മാറ്റപ്പെട്ടു. As of March 2021, പ്ലാൻറ്സ് ഓഫ് ദി വേൾഡ് ഓൺലൈനാണ് കൈമാറ്റം സ്വീകരിച്ചത്. 2017-ലെ പഠനത്തിന്റെ രചയിതാക്കൾ ചില ഇനം വെബെറോസെറിയസ് സെലെനിസെറിയസിൽ സ്ഥാപിച്ചു, ഇത് as of March പ്ലാൻറ്സ് ഓഫ് ദി വേൾഡ് ഓൺലൈനിൽ അംഗീകരിച്ചിരുന്നില്ല. .
ഫൈലോജെനി
2017-ൽ Hylocereeae എന്ന ഗോത്രത്തെക്കുറിച്ചുള്ള പഠനത്തിൽ കണ്ടെത്തിയ ബന്ധങ്ങൾ ചുവടെയുള്ള ക്ലാഡോഗ്രാം കാണിക്കുന്നു.
സെലിനിസെറിയസ് വെബെറോസെറിയസിനൊപ്പം ഹൈലോസെറോയിഡ് ക്ലേഡിൽ പെടുന്നു. ക്ലേഡിലെ അംഗങ്ങൾ കൂടുതലും കയറുന്നതോ എപ്പിഫൈറ്റിക്ക് ഉള്ളതോ ആണ്, കൂടാതെ സ്പൈനി വാരിയെല്ലുകളുള്ള കാണ്ഡം ഉണ്ട്, പ്രധാനമായും എപ്പിഫൈറ്റിക് ആയതും നട്ടെല്ലില്ലാത്ത പരന്ന ഇല പോലെയുള്ള തണ്ടുകളുള്ളതുമായ ഫൈലോകാക്റ്റോയ്ഡ് ക്ലേഡിലെ അംഗങ്ങളുമായി വ്യത്യാസമുണ്ട്.
സ്പീഷീസ്
കൊറോട്ട്കോവയും മറ്റുള്ളവരും ജനുസ്സിൽ ഉൾപ്പെടുത്തിയ സ്പീഷിസുകൾ. 2017-ൽ ചുവടെ പട്ടികപ്പെടുത്തിയിരിക്കുന്നു. ലിസ്റ്റിൽ മുമ്പ് വെബെറോസെറിയസിൽ സ്ഥാപിച്ചിരുന്ന മൂന്ന് സ്പീഷീസുകൾ ഉൾപ്പെടുന്നു, അവയുടെ കൈമാറ്റം as of March പ്ലാൻറ്സ് ഓഫ് വേൾഡ് ഓൺലൈൻ അംഗീകരിച്ചില്ല. . മുമ്പ് അംഗീകരിച്ച ഇനങ്ങളിൽ ഇവ ഉൾപ്പെടുന്നു:
ഉപയോഗങ്ങൾ
ലഘുചിത്രം| വിവിധ നിറങ്ങളിലുള്ള പിടയുകൾ The fruits of a number of species of Selenicereus (particularly those formerly placed in Hylocereus) are eaten. Selenicereus undatus and Selenicereus triangularis are widely cultivated in the Americas, Europe and Asia for their fruits, known as pitayas or pitahayas in Spanish, and as dragon fruits in Asia. The fruit of Selenicereus setaceus is eaten in South America.
പുറംകണ്ണികൾ
വർഗ്ഗം:നിശാപുഷ്പങ്ങൾ വർഗ്ഗം:മദ്ധ്യ അമേരിക്കയിലെ സസ്യജാലം വർഗ്ഗം:കരീബിയനിലെ സസ്യജാലം വർഗ്ഗം:ഡ്രാഗൺ ഫലസസ്യജാലം
വി.കെ. ആദർശ്
മലയാളിയായ ഒരു സാങ്കേതിക എഴുത്തുകാരനാണ് '''വി.കെ. ആദർശ് (V.K Adarsh)''' (ജനനം : 30 മേയ് 1979). ശാസ്ത്ര പത്രപ്രവർത്തനത്തിന് സംസ്ഥാന സർക്കാർ നൽകുന്ന അവാർഡ് ഇദ്ദേഹം 2009 -ൽ നേടി. കൂടാതെ കേരളാ ഊർജസംരക്ഷണ അവാർഡും 2007 -ൽ ഇദ്ദേഹത്തിനു ലഭ്യമായി. വിവര സാങ്കേതികവിദ്യയെ സംബന്ധിച്ച്‌ ആനുകാലികങ്ങളിൽ പതിവായി എഴുതി വരുന്നു.
ജീവിതരേഖ
കൊല്ലം ജില്ലയിലെ ഉമയനല്ലൂരിലാണ് ആദർശ് ജനിച്ചത്. നെയ്യാറ്റിൻകര ജി.പി.ടി യിൽ നിന്ന്‌ ഇലൿട്രോണിക്‌സ്‌ ആന്റ്‌ ഏവിയോണിക്‌സിൽ ഡിപ്ലോമയും കൊല്ലം ടി.കെ.എം. എൻജിനീയറിംഗ്‌ കോളജിൽ നിന്ന്‌ പ്രൊഡക്ഷൻ എൻജിനീയറിംഗിൽ ബി.ടെക്‌ ബിരുദവും കേരളസർവ്വകലാശാല ഫ്യൂച്ചേഴ്‌സ്‌ സ്റ്റഡീസ്‌ വകുപ്പിൽ നിന്നും ടെക്‌നോളജി മാനേജ്‌മെന്റിൽ എം.ടെക്ക് ബിരുദവും എൻ‌ട്രപ്രണർഷിപ്പിൽ എം‌ബി‌എ. ബിരുദവും നേടി. യൂനുസ് കോളജ് ഓഫ് എൻജിനീയറിംഗിൽ അദ്ധ്യാപകനായിരുന്നു. പത്ത് പുസ്തകങ്ങൾ ഇദ്ദേഹത്തിന്റേതായി പുറത്തിറങ്ങി. ഇപ്പോൾ യൂണിയൻ ബാങ്കിന്റെ മംഗളരു മേഖലാ ഓഫീസിൽ ചീഫ് മാനേജർ (ടെക്നിക്കൽ) ആയി സേവനം ചെയ്യുന്നു.
പൂമുള്ളി നീലകണ്ഠൻ നമ്പൂതിരിപ്പാട്
ആയുർവ്വേദത്തിലെ വിവിധതരം ചികിത്സാരീതികൾ, സംഗീതം, സാഹിത്യം, ചിത്രകല, കളരി, സംസ്കൃതം തുടങ്ങിയ വിവിധ ഭാഷകൾ എന്നിങ്ങനെ പല രംഗങ്ങളിലും തനതായ വ്യക്തിമുദ്ര പതിപ്പിച്ച ഒരു ബഹുമുഖപ്രതിഭയായിരുന്നു പൂമുള്ളി നീലകണ്ഠൻ നമ്പൂതിരിപ്പാട് (1921 - 1997). ആറാംതമ്പുരാൻ എന്നും അറിവിന്റെ തമ്പുരാൻ എന്നും ഇദ്ദേഹം അറിയപ്പെടുന്നു.
ഇദ്ദേഹത്തിന്റെ സ്മാരകാർത്ഥം ഷൊർണൂരിൽ ഒരു ആയുർവേദ കോളേജ് സ്ഥാപിക്കപ്പെട്ടിട്ടുണ്ട്. വി.കെ. ശ്രീരാമൻ എഡിറ്റുചെയ്ത് ഇദ്ദേഹത്തിന്റെ ജീവിതത്തെപ്പറ്റി ആറാംതമ്പുരാൻ എന്ന ഗ്രന്ഥം പ്രസിദ്ധീകരിക്കപ്പെട്ടിട്ടുണ്ട്.
അവലംബം
വർഗ്ഗം:ആയുർവേദാചാര്യന്മാർ
അഗ്നോട്ടോളജി
സാംസ്കാരിക പ്രേരിതമായി ചെലുത്തപ്പെട്ട, പ്രത്യേകിച്ച് അപൂർണ്ണമോ തെറ്റിധാരണാജനകമോ ആയ ശാസ്ത്രീയ വിവരങ്ങൾ പ്രസിദ്ധീകർക്കുന്നതിലൂടെ രൂപീകൃതമായ, അറിവില്ലായ്മ, സംശയം എന്നിവയെക്കുറിച്ചുള്ള പഠനമാണ് അഗ്നോട്ടോളജി അഥവാ അഗ്നാട്ടോളജി. ഈ പദം രൂപപ്പെടുത്തിയത് 1995ൽ സ്റ്റാൻഫോർഡ് സർവ്വകലാശാല പ്രഫസറായിരുന്ന റോബർട്ട് എൻ. പ്രോക്ടറും ഭാഷാശാസ്ത്രകാരനായ ഇയാൻ ബോളും കൂടിയായിരുന്നു. നിയോക്ലാസിക്കൽ ഗ്രീക്ക് പദമായ ἄγνωσις, agnōsis, "അറിയാത്തത്" (cf. Attic Greek ἄγνωτος "അജ്ഞാതം" ), -λογία, -logia എന്നീ പദങ്ങളിൽനിന്നാണ് അഗ്നോട്ടോളജി എന്ന പദം രൂപപ്പെടുത്തിയത്. പുകയില വ്യവസായ കമ്പനികൾ തങ്ങളുടെ പരസ്യങ്ങളിൽ പുകയില ഉപയോഗിക്കുന്നതിലൂടെ ശരിക്കും ക്യാൻസർ ഒക്കെ വരുമോ, ഇതിനുമ്മാത്രം ദൂഷ്യവശങ്ങളൊക്കെ ഉണ്ടോ എന്ന തരത്തിൽ സംശയം ജനിപ്പിക്കുന്ന തരത്തിലുള്ള പരസ്യങ്ങൾ ഇതിന് ഒരു ഉദാഹരണമായി ചൂണ്ടിക്കാണിക്കപ്പെടുന്നു. പൊതുവേ, ഒരു വിഷയങ്ങത്തെക്കുറിച്ചുള്ള വർദ്ധിച്ച അറിവ് വായനക്കാരെ കൂടുതൽ അവ്യക്തരായി ശേഷിപ്പിക്കുന്ന സ്ഥിതിവിശേഷത്തെക്കുറിച്ചാണ് ഈ പഠനം ശ്രദ്ധ ചെലുത്തുന്നത്.
കാൾ വോൺ തെർസാഗി
സോയിൽ മെക്കാനിക്സിന്റെ പിതാവ് എന്നറിയപ്പെട്ട ഓസ്ട്രിയൻ സിവിൽ എഞ്ചിനീയറും ജിയോടെക്നിക്കൽ എഞ്ചിനീയറുമായിരുന്നു കാൾ വോൺ തെർസാഗി (ഒക്ടോബർ 2, 1883 – ഒക്ടോബർ 25, 1963)
ആദ്യകാല ജീവിതം
ആർമി ലെഫ്റ്റനന്റ് കേണൽ ആന്റൺ വോൺ തെർസാഗിയുടേയും അമാലിയ എബേളിന്റെയും മൂത്ത മകനായി പ്രാഗിൽ ജനനം.ആന്റൺ വോൺ തെർസാഗി പട്ടാളത്തിൽ നിന്നു പിരിഞ്ഞതിനു ശേഷം തെർസാഗി കുടുംബം ഓസ്ട്രിയയിലെ ഗ്രാസിലേയ്ക്ക് കുടിയേറി.പത്താം വയസ്സിൽ ഒരു മിലിട്ടറി ബോർഡിംഗ് സ്കൂളിൽ വിദ്യാഭ്യാസം ആരംഭിച്ചു.പഠനകാലത്ത് ജ്യോതിശാസ്ത്രത്തിലും ഭൂമിശാസ്ത്രത്തിലും അതീവ തത്പരനായിരുന്നു.പതിനാലാം വയസ്സു മുതൽ ബൊഹീമിയൻ ക്രൗണിലെ ഹ്രനിസിലുള്ള മിലിട്ടറി സ്കൂളിലേയ്ക്ക് മാറി.ജ്യാമിതിയിലും ഗണിതത്തിലും മികവു പുലർത്തിയിരുന്നു. പതിനേഴാം വയസ്സിൽ ഓണേഴ്സോടു കൂടി ബിരുദം നേടി.
1990ൽ ജർമ്മനിയിലെ ഗ്രാസ് സർവകലാശാലയിൽ മെക്കാനിക്കൽ എഞ്ചിനിയറിംഗ് പഠിക്കാനായി ചേർന്നു.സൈദ്ധാന്തിക യന്ത്രശാസ്‌ത്രത്തിൽ താല്പര്യം പ്രകടിപ്പിച്ചു. പക്ഷെ ഒരു ഘട്ടത്തിൽ കോളേജിൽ നിന്ന് പുറത്താക്കുന്ന അവസ്ഥ വരെ എത്തിയിരുന്നു. പക്ഷെ 1904ൽ അദ്ദേഹം ബിരുദം ഹോണേർസോട് കൂടി പൂര്ത്തിയാക്കി. പിന്നീട് ഒരു കൊല്ലം തന്റെ നിർബന്ധിത പട്ടാള സേവനം അനുഷ്ട്ടിച്ചു. അതിന്റെ ഇടയിൽ അദ്ദേഹം വളരെ ജനസമ്മതിയുള്ള ഒരു ജിയോളജി പുസ്തകം ഇംഗ്ലീഷിൽ നിന്ന് ജെർമനിയിലെക്കു പരിഭാഷ നടത്തുകയും കൂടുതൽ വിവരങ്ങൾ ചേർക്കുകയും ചെയ്തു. അതിനു ശേഷം അദ്ദേഹം ഒരു കൊല്ലം സർവകലാശാലയിൽ തിരിച്ചു വന്നു ജിയോളജിയോടൊപ്പം ഹൈവെ, റെയിൽവെ എഞ്ചിനിയറിംഗ് വിഷയങ്ങൾ പഠിക്കുകയും അധികം വൈകാതെ തന്നെ തന്റെ ആദ്യത്തെ പ്രബന്ധം പുറത്തിറക്കുകയും ചെയ്തു. അത് സ്റ്റിറിയയിലെ സമതലങ്ങൾ എന്നാ വിഷയത്തിലായിരുന്നു.
ആദ്യകാല ഔദ്യോകിക ജീവിതം
വിയന്നയിൽ Adol Baron Pittle എന്ന കമ്പനിക്ക് വേണ്ടി ആയിരുന്നു അദ്ദേഹം ആദ്യം ജോലി ചെയ്തത്. ജലവൈദ്യുത പദ്ധതികൾ ഈ കമ്പനി കൂടുതൽ ഏറ്റെടുക്കാൻ തുടങ്ങിയതോടെ അതിലെ ഭൂവിജ്ഞാന സംബന്ധമായ പ്രശ്നങ്ങൾ കൂടുതൽ കൈകാര്യം ചെയ്യാൻ സാധിച്ചു. ക്രോയേഷ്യയിലെ ഒരു ജലവൈദ്യുത അണകെട്ടും, ഏറെ വിഷമമേറിയ സെന്റ്‌ പീറ്റേർസ് ബഗ്ഗിലെ ഒരു അണകെട്ടും കാളിന്റെ നേതൃത്വത്തിൽ പൂര്ത്തീകരിച്ചു. ആറ് മാസത്തെ റഷ്യൻ കാലയളവിൽ വ്യവസായ ടാങ്കുകൾ രൂപകല്പ്പന ചെയ്യാനുള്ള ചില നൂതന വഴികൾ രൂപപെടുത്തിയെടുത്തു. തന്റെ പീ.എച്.ഡി ബിരുദം നേടുന്നതിനു ഈ കണ്ടുപിടിത്തങ്ങൾ ആണ് അദ്ദേഹം സമര്പ്പിച്ചത്. 1912ൽ അമേരിക്കയ്ക്ക് പോകാൻ തീരുമാനിക്കുന്നു. അമേരിക്കയിൽ, അവിടുള്ള അനേകം അണകെട്ടുകൾ സ്വയം സന്ദര്ശിച്ചു പഠനം നടത്തി. ഈ പഠനത്തിൽ നിന്നും നേടിയ വിവരങ്ങൾ പിന്നീടുള്ള തന്റെ പഠനങ്ങളിൽ അദ്ദേഹം ഉൾക്കൊള്ളിച്ചു.
അംഗീകാരങ്ങൾ
അമേരിക്കാൻ സസൈട്ടി ഓഫ് സിവിൽ എഞ്ചിനിയെർസ് 1960 മുതൽ കാൾ തെർസാഗി പുരസ്ക്കാരങ്ങൾ നല്കി വരുന്നു. സോയിൽ മെക്കാനിക്സ്, എർത്ത് വർക്ക് എഞ്ചിനിയറിംഗ് എന്നീ മേഖലകളിൽ നല്കുന്ന മികച്ച സംഭാവനക്കാണ് ഇത് നൽകി വരുന്നത്. ഓസ്ലോയിലെ നോർവീജിയൻ ജിയൊറ്റെക്നിക്കൽ ഇൻസ്റ്റിട്യൂറ്റ് അദ്ദേഹത്തിന്റെ പേപ്പറുകളുടെ ഒരു വലിയ ശേഖരം തെർസാഗി ആണ്ട് പെക്ക് ലൈബ്രറി എന്ന പേരിൽ സൂക്ഷിച്ചിരിക്കുന്നു.
എം.പി. ലക്ഷ്മി
മുടിയാട്ടം, പരിചമുട്ട് കലാകാരിയാണ് '''എം.പി. ലക്ഷ്മി'''. 2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചിട്ടുണ്ട്.
ജീവിതരേഖ
ആലപ്പുഴ പുതുപ്പള്ളി സ്വദേശിയാണ്. നാടൻ കലാസംഘം നടത്തിയിരുന്ന ബന്ധു വെട്ടിയാർ പ്രേംനാഥും കളരി അഭ്യാസിയായ പിതാവ് സുകുമാരനുമാണു ലക്ഷ്മിയിലെ കലാകാരിയെ വളർത്തിയത്. പതിനാലാം വയസ്സിലായിരുന്നു മുടിയാട്ട അരങ്ങേറ്റം. പിതാവിൽ നിന്നു പരിചമുട്ടിൽ പ്രാവിണ്യംനേടുകയും ചെയ്തു. വിഷഭൂമി എന്ന സിനിമയ്ക്കു വേണ്ടി ശംഖുമുഖം കടപ്പുറത്ത് രാഗിണി, പത്മിനി എന്നിവർക്കൊപ്പം മുടിയാട്ടം നടത്തി.
നൃത്തരംഗത്ത് അറിയപ്പെട്ടിരുന്ന പുതുപ്പള്ളി കാർത്തികേയനായിരുന്നു ഭർത്താവ്. കാർത്തികേയന്റെ ഓച്ചിറ നൃത്തസംഘത്തിന്റെ ബാലേകളിൽ പുരാണകഥാപാത്രങ്ങൾ അവതരിപ്പിച്ചു.
അവലംബം
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:നാടൻ കലകളുടെ അവതാരകർ വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ വർഗ്ഗം:മുടിയാട്ടം കലാകാരന്മാർ
യോനിയിലെ യീസ്റ്റ് അണുബാധ
കാൻഡിഡയുടെ അമിതമായ വളർച്ച മൂലമാണ് യോനിയിൽ യീസ്റ്റ് അണുബാധ ഉണ്ടാകുന്നത്. ഈ യീസ്റ്റ് സാധാരണയായി യോനിയിൽ ചെറിയ അളവിൽ കാണപ്പെടുന്നതാണ്. യോനിയിലെ യീസ്റ്റ് അണുബാധകൾ സാധാരണയായി കാൻഡിഡ ആൽബിക്കൻ എന്ന യീസ്റ്റ് സ്പീഷീസ് മൂലമാണ് ഉണ്ടാകുന്നത്. കാൻഡിഡ ആൽബിക്കൻസ് ഒരു സാധാരണ ഫംഗസാണ്. അത് പലപ്പോഴും പ്രതികൂല ലക്ഷണങ്ങൾ ഉണ്ടാക്കാതെ വായിലോ ദഹനനാളത്തിലോ യോനിയിലോ ആയി കാണപ്പെടുന്നു. അമിതമായ കാൻഡിഡയുടെ വളർച്ചയുടെ കാരണങ്ങൾ പൊതുവേ കൂടുതലായി മനസ്സിലാക്കപ്പെട്ടിട്ടില്ല. എന്നിരുന്നാലും ചില മുൻകരുതൽ എടുക്കേണ്ടത് അത്യാവശ്യമാണ്.
ഇത് ലൈംഗികമായി പകരുന്ന അണുബാധയായി വർഗ്ഗീകരിച്ചിട്ടില്ല; എന്നിരുന്നാലും, ലൈംഗിക ബന്ധത്തിൽ ഏർപ്പെടുന്നവരിൽ രോഗബാധയുണ്ടെങ്കിൽ ഇത് പകരുന്നതിന് കാരണമാകുന്നു. . യോനിയിൽ നിന്നുള്ള ഡിസ്ചാർജിന്റെ സാമ്പിൾ പരിശോധിച്ചാണ് രോഗനിർണയം. ലൈംഗികമായി പകരുന്ന അണുബാധകൾ, ക്ലമീഡിയ, ഗൊണോറിയ എന്നിവയുടെ ലക്ഷണങ്ങൾക്ക് സമാനമായതിനാൽ, പരിശോധനയിലൂടെ മാത്രമേ രോഗനിർണയം സാധ്യമാകൂ..